Azalutsak — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Azalutsak\nLeire Narbaiza 2021/02/26 18:55\nGipuzkoako Hitzan 2021eko otsailaren 26an argitaratutakoa\nAzal gosea dabil bazterrotan. Aspaldi gabiltza esaten izurrite sasoi honetan azala ukatzen zaigula. Inoren azala, gurea baino ez daukagulako. Gehienok gogo itzela dugu beste batzuk besarkatzeko, laztantzeko eta ferekatzeko. Baina egoerak ukatu egiten digu keinua, eta hamaikatxo estutze, musu eta ukitu kolkoan gorde dugu, sasoi ez-pandemikoetarako, besarkada eutsiezinezkoren batzuk eman baditugu ere. Horrek guztiorrek azaleratu digu azal hutsa garela, haragi baino gehiago.\nBesteen azalaren antsiak, baina, azaleratu digu azalekoak garela, ez batzuk azal eta hezur daudelako, azal-azalean geratu garelako baizik. Azalutsak garela, alegia. Eskaparatismoa praktikatzen dugulako ia gehienetan. Zelofan-gizartean bizi garelako, lagun batek dioen moduan. Kanpokoak baino ez duelako inporta sarriegi. Opari itxuroso horietakoen antzera: pakete ondo batua, paper polita duena, zinta ederduna, lazo, begizta, erroseta eta guzti. Zabaldu, eta txinatar bazarreko euro bateko plastikozko objektu bat, imitaziokoa, gainera! Itxurakeria.\nBERRIA egunkariaren sasoi bateko leloa Azala eta mamia zen. BERRIAk azala eta mamia badu, baina gizartean mamia desagertzen dabil, azal ederragoa lortzeko asmotan, beharbada. Azala, kanpoa delako saltzen duena, irudi fiktizioa eman, ez garena azaltzeko postureo hutseko jardueretan, atsegiteen bila sareetan. Plantak baino ez.\nUste genuenean zenbait ideia eta ikuspuntu mamiraino sartuta zeudela, sexismoa eta genero berdintasuna, besteak beste. Konturatu gara polemiken bidez, ideal horiek azalean baino ez direla geratu. Atzazalarekin azka eginda azalean, kla-kla-kla, eta ui, zer dago hemen? Betikoa: matxismorik zaharminduena, zahitsuena, erreakzionarioena azaleratu da. Gizon moderno, euskaldun eta ezkertiarren ahotan eta teklatuetan entzunda, gainera. Batzuk, gazteak; besteak, zaharrak. Matxismoa eta sexismoa iraultzarako tresna! To eta no! Barkatu, to! besterik ez.\nEmakumeak azal eta mamia gara: azal, hezur, haragi. Gure gorputzek balio diete hainbati barre egiteko, iraintzeko, erabiltzeko. Objektu hutsak bilakatu gaituzte. Baina nazkatu gara, higuinduta gaude.\nAliatutzat geneuzkanek defraudatu egin gaituzte, eta benetan azaleratu dute zer diren, ematen zuten mezua azalekoa zela, mamira ez zirela iritsi. Kanpoan krak egin, eta Kaliforniako intxaurren moduan erraz kraskatu da euren ustezko konpromisoa, eta oskol hutsa zen zeukatena. Konturatu gara barrukoa lehengoa dela, mami eraldaturik ez, arima betikoa hondo-hondoan.\nGizonezko horietako askok esan digute ez dugula ulertu, ur-azalean geratu garela, mamira ez dugula jo. Azala behar da, gero, halakoak botatzeko. Betikoa, betiko moduan. Azal tatuatua, usain zaharra. Histerismoa aitatzea baino ez da falta izan.\nOrduan orain artekoa azalkeria hutsa zen? Hipokrisia? Fribolitatea? Engainua? Ondo gelditzeko egiten zena? Haize-boladak norakoa markatzen zuena aldarrikatzen zuten: eguzkiak nora, zapiak hara. Orduan uste baino azalekoagoak dira, faltsuagoak. Dezepzioa infinitua izan da, barruraino iritsi zaiguna, batzuoi behintzat.\nBaina zer gura dugu sasoi likido hauetan? Zahagiak, azal hutsez eginda daude eta.\netiketak: Kolaborazioak, Txargainen, gizonezkoak, feminismoa, Gipuzkoako Hitza, gezurrak, parekidetasuna, itxurakeria, berdintasuna, more


Bizkaiko Caritas - Part 2\nPobreen aldeko eguna dela eta (www.zeinu.bizkeliza.org /), ‘Caritas Bizkaia’ erakundeak bat egiten du Herri Ekimen Legegilean (https://rentabasica.eus/es /) parte hartzeko gonbitea egiten dugu. Ekimen honen bidez, Eusko Legebiltzarrari BALDINTZARIK GABEKO OINARRIZKO ERRENTA BAT ezarriko duen lege bat eztabaidatu eta onartzea proposatzen zaio, ESKUBIDE INDIBIDUAL GISA eta beste oinarrizko eskubide batzuekin parekagarria izango dena, hala nola osasunarekin edo hezkuntzarekin. Frantzisko aita santuak neurri zehatzen aldeko ekintzara gonbidatzen gaitu, aldaketa esanguratsu batzuk ahalbidetzeko, hala nola soldata unibertsala “Un ingreso básico (el IBU) o salario universal para que cada persona en este mundo pueda acceder a los más elementales bienes de la vida. Es justo luchar por una distribución humana de estos recursos. Y es tarea de los…\nGaurko egunak beste batzuk zaintzeaz arduratzen diren pertsonak ospetsu bihurtzen laguntzen digu: senideak, lagunak, profesionalak eta boluntarioak. Hau da, intentsitate edo modu ezberdinez gizakiok gure bizitza-ibilbidean dugun zainketen beharra gogoan izaten eta zaintza-lanen gaineko ardura guzti-guztiona dela gogoratzen laguntzen digu. Zaindu gaituzten pertsonengan pentsatzen dugunean, emakumeengan pentsatzen dugu: amak, amonak, arreba-ahizpak, emakumezko bizilagunak, lagunak… Gizarteak haiengandik espero zuenari mendez mende jarraipena emanez, doan eta modu esklusiboan, familiako kide guztiez arduratu zirenak dira, familiako kide haien gaineko ongizatea beren desio edo beharren gainetik jarrita. Ez al zen haien alabek edo emakumezko bilobek ikasteko, prestatzeko eta lan-merkatura sartzeko aukera izatea beren etorkizunerako adin handieneko emakumeek desio zutena? Ez al ziratekeen haiek izango, neurri handi batean, hori…\n“Irtenbiderik ez? Babesten ez duen gizarte babeserako sistema batean galduta” lemapean ospatuko dugu urriaren 31n Etxerik Gabeko Pertsonen eguna. «Inor ez etxerik gabe» kanpainak beste erronka bat izan du aurten: mezua testuinguru sozial askoz ahulago eta hondatuago batean zabaldu beharra. Ezin dugu alde batera utzi COVID-19aren agerpenak inpaktu handia izan duela, bereziki pertsona ahulenen eta baztertuen bizitzetan. Pandemiaren aurreko gizarte- eta bizitegi-bazterkeriarekin loturiko faktoreak, onbideratu beharrean, ugaritu egin dira, eta askoz ere intentsitate handiagoz nabaritzen dira beren burua babesteko, zaintzeko eta suspertzeko etxerik ez duten pertsonen bizitzan. Gaur egungo zaintza- eta babes-sistemak ez dira ez nahikoa pertsona ahulenak babesteko, ez eta egokiak ere. Kanpaina honen bidez, giza eskubideak babes sozialerako duen garrantzia azpimarratu nahi dugu,…\nAbuztuan, Richter eskalan 7,2 magnitudea izan zuen lurrikara batek jo zituen Haitiko Les Cayes eta Jeremie eskualdeak. Hondamendiak 2.000 hildako, 12.800 zauritu baino gehiago eta 800.000 kaltetu utzi zituen, eta beste 600.000 pertsona premia larrian geratu ziren. Horrez gain, 63.645 etxebizitza suntsitu zituen, eta beste 98.265 kaltetu. Lurrikara hori hainbat krisiren erdian gertatu zen: pandemia, klima-aldaketak eragindako ondorioak, eta 2021eko uztailean Jovenel Möise presidentearen hilketa eragin zuen krisi politikoa. Gainera, duela 11 urte (2010ean, alegia), lurrikara suntsitzaile batek jo zuen Haiti. Are gehiago, 2016an, Matthew hurakanak zonalde bera suntsitu zuen, eta oraindik ere ez da haren ondorioetatik suspertu. Caritas Haitiren taldeek Caritas Sarearen barneko larrialdiko laguntza eman zieten kaltetuei hasiera-hasieratik, kalteen irismena kuantifikatu zuten,…\nElikaduraren Munduko Egunaren harira, Caritas Bizkaia elkarteak Diru-zorro txartelaren aldeko apustua indartu du, bide-laguntza jasotzen duten familiek oinarrizko kontsumorako produktuak eskura ditzaten. CARITAS BIZKAIA, EROSKI eta LABORAL KUTXA erakundeek 2009an abiatutako lankidetza hitzarmena berriztatu dute. Horri esker, urteotan 13.041 pertsonak (% 59 emakumeak) izan dute aukera oinarrizko kontsumorako produktuak eskuratzeko. Gaur egun DIRU-ZORRO TXARTELAREN sistema erabiltzen dugu, produktu horiek era “normalizatu” batean lortu ahal izateko. Horrela, berrikuntza soziala baliatuz, elkarlanarekin eta gizartearekin duten konpromisoa indartu dute berriz ere, diru-zorro txartelen sistema berriaren bidez. Duela hamar urte baino gehiago martxan jarri zen proiektua berritu dute, eta horri esker asetzen dituzte Caritas Bizkaiak artatzen dituen gizarte-bazterkeria egoeran edo arriskuan dauden pertsona eta familien beharrak. •Diru-zorro txartelen bidez,…


Kutxa Ikasgelek udaberrirako izena emateko epea ireki dute - Kutxa Fundazioa\nKutxa Ikasgelek udaberrirako izena emateko epea ireki dute\nNoiz sortua: 08 Urtarrila 2018\nGaur astelehena, hilak 8, ireki da da Kutxa Kultur Ikasgelaren udaberriko programan izena emateko epea, aisialdi- eta kultura-programazio zabal eta askotarikoarekin, eta Class zigiluarekin aire freskoa ematen eta proposamen tradizionala aberasten duten jarduerak sartu dira bertan.\nKutxaren Gizarte Ekintzak, jarduera hauek guztiak diruz laguntzen dituenak, prezio murriztua eskaintzen die Kutxabankeko bezeroei. Izen-emateak ezinbestean kutxakultur.eus helbidean egin behar dira eta, gutxienez 18 urte izatea, beste betebeharrik ez dago.\n<< Izen-emateak internetez urtarrilaren 22ra, astelehenera, arte.\n<< Informazio guztia eta izen emateak: kutxakultur.eus


ELAk Euskal Herria Post Covid19 manifestua sinatu du ekonomia ekologikoaren alde — ELA Sindikatua\nELAk Euskal Herria Post Covid19 manifestua sinatu du ekonomia ekologikoaren alde\nELAk Euskal Herria Post Covid19 manifestua sinatu du ekonomia ekologikoaren alde Covid19 osteko Euskal Herriko ekonomia ekologikoaren alde akademiako profesionalek bultzatzutako manifestua da. Dagoeneko Euskal Herriko 160 eragile baino gehiagok sinatu dugu manifestu hau. Krisi honetatik irteera iraunkor eta sozial bat izateko irizpideak batzen ditu. https://www.ela.eus/eu/ingurumena/albisteak/elak-euskal-herria-post-covid19-manifestua-sinatu-du-ekonomia-ekologikoaren-alde https://www.ela.eus/eu/ingurumena/albisteak/elak-euskal-herria-post-covid19-manifestua-sinatu-du-ekonomia-ekologikoaren-alde/@@download/image/ehpostcovid19__logo.jpg\nCovid19 osteko Euskal Herriko ekonomia ekologikoaren alde akademiako profesionalek bultzatzutako manifestua da. Dagoeneko Euskal Herriko 160 eragile baino gehiagok sinatu dugu manifestu hau. Krisi honetatik irteera iraunkor eta sozial bat izateko irizpideak batzen ditu.\nEuskal Herriko zein kanpoko unibertsitate, ikerketa zentru eta akademia eremuan ikertzen eta irakasten diharduen talde zabala da adierazpen honen egilea, gure lurraldearen etorkizun sozio-ekologikoarekin konprometituta dagoena, testuinguru globala kontuan hartuz. COVID19arekin nabarmendu den krisi sakonaren baitan prozezu bat abian jarri dute, eragile eta jendartearekin eztabaida estrategiko eta anitza sustatzen jarraitzeko helburuarekin. Prozesu honen bitartez, ekonomia ekologikoan oinarritutako trantsizio alternatiba eta proposamen zehatzak jorratu nahi dira, etorkizuneko erronkei begira erantzun iraunkor eta bidezkoak eraikitzeko.\nCOVID-19aren ondorioetatik osatzeko aukera, bai norbanako zein talde gisa, gure erresilientziaren eta eraldatzeko gaitasunaren araberakoa izango da. Bidegurutze historiko batean aurrean gaude: bide oker beretik jarraitu edo norabidea aldatu.\nEuskal Herrian lan egiten duten, edota beste herrialde batzuetan irakaskuntza eta zientzia lana egiten duten, esparru akademikoko pertsonek sinatutako adierazpen honen helburua da Euskal Herrian benetan jasangarria den eredu sozio-ekonomiko baterantz aurrera egiteko oinarri batzuk iradokitzea, bai krisian murgilduta gauden bitartean baita ondoren ere. Eraldaketa hori bultzatzeko oinarrizko bost ildo estrategiko proposatzen dira:\n1. Barne Produktu Gordinaren (BPG) hazkunde agregatuan oinarritutako garapen-eredua alde batera uztea.\n2. Erakunde publikoek muga ekologikoak kontuan hartzen dituzten ekoizpen-, inbertsio- eta kontsumo-politikak sustatzea, eta etorkizuneko belaunaldientzat zor bidegabe eta onartezina saihestea.\n3. Ingurumen-fiskalitate progresiboa diseinatu eta ezartzea, baliabide naturalen gehiegizko ustiapena albo batera utzi eta, aldi berean, klima-krisiari eta ekosistemen degradazioari aurre egiteko.\n4. Ingurumen-, ekonomia- eta gizarte- gehiegizko kostuak eragiten dituzten azpiegitura handietan eta garraiobide jasanezinetan oinarritutako mugikortasun-eredua alde batera uztea.\n5. Nekazaritza- eta elikadura-sistema eraldatzea, agroekologian oinarritutako elikadura burujabetzan aurrera egiteko.\nEuskal Herriko etorkizun sozio-ekologikoarekin konprometituta gaudenez, uste dugu jarraibide horiek gizarte iraunkorragoa eta bidezkoagoa ekarriko dutela, balio positiboetan oinarrituta natura eta pertsona guztiak errespetatzeko pentsatuak daudelako.\nIrakurri hemen manifestu osoa.


Azala / Ideiak / Harribitxiak / Gran colección de arte eTwinning\nArte lengoaia gizakumearen komunikazio eta irudikapen modu bat da, gizakumeak dituen askotako bat. Lengoaia horren barruan, lengoaia plastikoak berez duen heziketa zentzuak indartu egiten du sen artistiko hori eta ikaslearen ekintza- eta adierazpen-gaitasun sortzailea sendotzen du. Hala berean, lengoaia plastiko hori –lengoaia musikalarekin batera, nahiz eta ez dugun lengoaia hori artikulu honetan tratatuko– Haur eta Lehen Hezkuntzan Arte Heziketaren arloan txertatuta dago. Heziketa arlo horrek, besteak beste, gutxi edo gehiago, bateko eta besteko oinarrizko gaitasunak norbereganatzen laguntzen du, baina, batik bat, kultura eta arte gaitasuna norbereganatzen laguntzen du.\nIzan ere, arte adierazmena ez da arte lengoaia bateko eta besteko teknika, baliabide eta materialak ezagutzea soilik; bada ikasleei, inguratzen dituen guztia behatu eta hartaz gogoeta egiteko aukera emango dieten produkzio plastiko desberdinak sortzea ere, mintzatu eta komunikatzeko, errealitate desberdinak ulertzeko, besteren arte ekarpenak errespetatzeko, talde-lanean jarduteko, eta abar, aukera emango dieten produkzioak sortzea. Gainera, behaketa, mintzamen eta sorkuntza plastikoko jarduerek honako trebetasun eta estrategia hauek indartzen dituzte ikasleengan: adimena, oroimena, pertzepzioa, sormena, irudimena, partaidetza eta lankidetza, komunikazioa eta autonomia, eta ekimena. Gaitasun horiek guztiak, eta bereziki, partaidetza, lankidetza eta komunikazioa, Haur eta Lehen Hezkuntzako mailetan Arte Heziketaren arloan egiten diren eTwinning-eko proiektu askotan daude. Jarraian hemen doazkizue horren adibide benetako batzuk.\nMouse@art proiektuan 13 herri europarretako eta munduko beste alde batzuetako (Japonia, Burundi, Kanada eta Estatu Batuak) ikasleek beren sormena garatu dute eta benetako arte-lanen bilduma sortu. Baina bilduma berezia da: hondatutako eta baliorik gabeko ordenagailu-saguez osatua, era originalean eraldaturik eta era bateko eta besteko teknika eta materialak erabilita, autoak, animaliak, eta abar, izan dituzte emaitza. Gainera, sorkuntza horiek postal bihurtu dituzte Tux Paint-en bidez –3 eta 12 urte bitarteko ikasleentzako marrazketako tresna librea–, eta animazio ere bihurtu dituzte Pivor Stickfigure Animator programaren bidez. Sorkuntza horiek proiektukide europar guztiek konpartitu dituzte elkarrekin TwinSpace-aren bidez, eta gero posta arruntez bidali. Inondik ere, sekulako erakustaldia material, textura, forma eta koloretan, birziklaiaren bidezko ingurumenaren errespetua eta, produkzio plastikorako eta adierazpen eta sorkuntza artistikorako IKTen erabilera batera biltzen dituen jarduera batean.\nWork of Art Marathon arte adierazpen eta sorkuntzan oinarritutako beste proiektu bat da. Ikasleek marrazki, eskultura eta bestelako arte elementuak sortu dituzte, eta beren proiektukide europarrekin konpartitu: inspirazio iturri izan da hori batzuentzat eta besteentzat. Oso forma desberdinetako plastilinazko eskulturak egin dituzte, pintura eta marrazketa teknika desberdinak erabili inguruko elementuak irudikatzeko, CD azalak diseinatu dituzte, oinetako zaharrak txori bihurtu, hormak dekoratu, eta abar. Sorkuntza guztiei gehitu zaie istorio txiki bana, berekin zerikusia duen istorio bana, eta irudi geldietan jaso, gero proiektuko blogean argitaratzeko aurkezpen dinamikoen bidez. Inguruak eskaintzen dituen aukera artistikoen aurkikuntzarekin erlazionaturiko jarduera horiekin guztiekin, ikasleek herrialde desberdinetako arteaz ikasi dute eta arte hori konpartitu. Sar zaitez proiektuko TwinSpace-an edo sorkuntzen zabalkundea egiteko sortu den blogean.\nOrigami Wonders proiektuan Colegio Rural Agrupado La Sabina (Villafranca de Ebro, Zaragoza) ikastetxeak parte hartu du. Ikasle espainol, poloniar, errumaniar eta turkiarrek origami artea edo papiroflexia ikasi dute eta hartan trebatu dira, paper orriak baliatuz gauzak egiteko teknika japoniarrean. Laneko prozesua izan da diagrama eta planuak bilatu eta hautatzea eta bideotutorial propioak egitea, gero figurak sortu eta proiektuko TwinSpace-aren eta wikiaren bidez proiektuko kideekin konpartitzeko. Erabateko sorkuntza artistikoko prozesua izan da, lankidetza eskatu duena eta, era berean, egindako lanen zabalkundea egiteko IKTak erabiltzea ere eskatu duena. Horrez gain, proiektu honek oinarrizko gaitasun batzuk garatzen laguntzen du: hizkuntz gaitasuna hobetu dute ikasleek, jardueretan elkarren artean komunikatu behar izan baitute, informazioa tratatu, informazioa bilatzeko tresna gisa erabili teknologia, eta figurak berak sortzen kontzeptu matematikoei ere heldu zaielako. Honako bideo hau "Pablo contra el cambio climático" ipuinari dagokiona da; ikastetxe espainolak papiroflexiaz baliatuz egin zuen kamishibai bat antzezteko, istorioak kontatzeko modu japoniar usadiozkoa.


#EKINalaPLOF Gazte ekintzailetzaren inguruko txostenaren aurkezpena #EKINalaPLOF Gazte ekintzailetzaren inguruko txostenaren aurkezpena\nGazte, ¿emprendes o empierdes? #EKINalaPLOF. Gazte ekintzailetzaren inguruko txostenaren aurkezpena\nGazteen langabeziaren igoera azkarraren aurrean geroz eta gehiago zabaltzen ari diren gazte-ekintzailetzaren aldeko mezu eta politika publikoak ikusita, Euskadiko Gazteriaren Kontseiluak “Joven, ¿Emprendes o empierdes? #EkinalaPlof” ikerketa aurkeztu du. Bertan, gazteek ekintzaile izaterakoan topatzen dituzten arazo eta oztopo nagusien inguruan hausnartu ditu. Elkarrizketatuko 25 gazteen hitzetan, ekintzailetzak batzuetan izkutatzen dituen gauzak jaso dira: prekarietatea, autoesplotazioa eta autonomo faltsuen kontratazioa. Gainera, gazte ekintzaileek aurki ditzaketen obstakuloak eta hauei aurre egiteko proposamenak ere jasotzen dira ikerketan.\nUrte oso batean zehar garatua izan da proiektua eta honen ondorioak txosten batean eta laburpen bideo batean bildu dira. Joan den urtarrilean argitaratutako “SOSgazte: gazteen lan emigrazioa” proiektua jarraituz, hausnarketa honek EGK-k gazteen langabeziaren igoera larriaren aurrean martxan jartzen diren gazte enplegurako politika publikoen inguruan egiten duen hausnarketa osatzen laguntzen du.\nKontseiluko buru den Itsaso Anduezak argitu nahi izan du txosten honen bidez ez dela “ekintzailetzaren aurka joan nahi, aldiz, normalean plazaratzen ez diren alderdi eta ikuspuntuak batu nahi izan” direla. Mezuak bi hartzaile ditu: gazte ekintzaileak, proiektu batean sartu baino lehen arrisku guztiak ezagutzeko eta politikariak, enplegu politikak martxan jartzen dutenak. Zentzu honetan, txostena formatu fisikoan 160 talde eta kargu politiko, administrazio eta gazte entitateei bidali zaie, baita emailez 1000 helbide elektronikoetara ere.\n“Gazte, ¿Emprendes o empierdes? #EkinalaPlof” ikerketa ezagutzera emateko, lau minutuko bideo bat prestatu dugu, ikerketaren ondorio nagusienak modu dinamikoan erakusten duena (bideoak azpitituluak gazteleraz ditu; hauek ikusteko, Youtubeko pantailan bertan “subtítulos – español” aukera aktibatu behar da).\nBideoa ikusteko klik egin:\nIkerketa osoa irakurri hemen\nEta azkenik, ikerketa zabaltzeko prestau dugun prentsa oharra ere ikus dezakezu:


hanka hutsik: Boikot a la vista\nBoikot baten berri emateko hartu dut ordenagailua oraingoan.\nInor larritu aurretik, blog honetan hurrengo egunetan gerta daitekeen edozein desastre naturalen aurrean, jakinaren gainean izan nahi zaituztedanez, hona hemen pare bat kontu.\nAzken egunetan nire kloaka txiki honetako bisitari bakarra izan den lagun maiteak, (eta beste batean aztertuko dugu zergatik beste denok ez duzuen hemen arrastorik uzten...) beno, ba lagun maite eta agurgarri honek, sekretu txiki bat gorde du gaur artean.\nSei hilabeterako Mexikora doanez, aurretik egindako denarekin apurtu, eta denok ahaztuko garelakoan dago koitadua. Gaurko egunez mundua bukatuko balitz moduan. Hemendik aurrera, guk leku berdinean jarraituko dugula ahaztu baitzaio. Eta hortaz, edozein sekretu kontatzen hasi zait. Kontua da, nik, (bai, tamalez, baina...) hemen jarraituko dudala, eta hortaz, sekretu hori aireratu nahi izan dudala.\nSekretua jada horren sekretu ez denez, jakin, lagun politt hau, Sin Tetas No Hay Paraiso telesail txatxu horren fan txolin horietako bat izan dela. Nik, bere sekretutxoa lau haizetara zabaldu dudanez, nire kloakatxoa hankaz gora jartzearekin mehatxatu nau.\n(eta kontuan izan, idazten duen bakarra bera izanik, horretarako gaitasunik ez zaiola falta)\nHortaz, hurrengo egunetan gertatzen denaren ardura guztia berarena, eta soilik berarena dela esateko idazten dizuet. Ez naiz gertatu daitekeenaren arduraduna.\nEgunak aurrera joan hala, hau nola doan ikusita, eta beharrezkoak ikusten baditut, eskuragarri izan ohi diren orri horiek zintzilatuko ditut, edozein kexa helarazi nahi baduzue edo.\nBaina errepikatzen dizuet, nik ez naizela ezerren kargu egingo.\nOndo izan. Eta kontuz, ez sartu edozein ordenagailutatik nire blogera, edo virusez betetzeko arriskuan izango zarete.\nStMary 19 de enero de 2009, 16:18\nEgixe esan eztozte erreparo handirik emoten nire SEKRETU, errepikatzen dotzut SEKRETU (ixilik gorde bidan hori, ezagune eitxen jatzu?)hemen publikatzik. Izen be zeuk diñozun lez IÑOR EZTA SARTZEN ORRI HONETA.\nHasi bikoza pentsetan hau pasetako arrazoie eztala zuk diñozun modun lagun despistauek daukezuzelako edo eztakixelako barriro hanka hutsik zabizela.\nEta ozen diñot, boikot aktibu zabaltzen dotela fronte orotan LAGUN deitzen zarien zure modokuen kontra. Hemetik aurrera ez ibili badaezpada be hanka hutsik mundun ziher; igul untzan bat trabauko jatzu eta hankapin, gabaz begixek zabalik mantendu ze sarratuezko bixamonin ez ikusteko arriskun topauko za, kafi etxin topeti la vida y más kostauko jatzu... Ez ahaztu oiñ teilatope bardiñin bizi garille eta nahi izen esko zure tangak domekako Boluetako plazan saldu ahal dotxuazela merke-merke!!\nEta gitxinaka jungo naz zure SEKRETUEN barri emoten. Aitzoztezu ezta bizkaitxar idazten botzut? Bakit aspaldi honetan ondo ulertzen dozule nire berbakeri, ejem!!... hiru... bi... bat... Lebanteko Guda hasi da!!\nA LA ENEMIGA NI AGUA!!\nEta bai ainho, beste behin diñotzut argi gatzeko, TRISTI dala hanka hutsikeko bisitari bakarra neu izeti!! Berakatza eta ura neska!!!uajjaja\nSasi artetik... 19 de enero de 2009, 16:59\nzelako pikia dakazuen e!!\nba jakizu neu be hanka hutsik hurbildu naizela sasi artetik...zugana...\neta baleikela horren ixilik ibili izana...hemen nenbilen arrastorik be ez dozula euki...\nhanka hutsik 19 de enero de 2009, 22:51\nEta hain zabiltza isilik...\nHain zabiltza arrasto gabe...\nZein zaren jakitzen ere ez dudala asmatzen.\nBaina ongi etorri oinetakoak alkantarilan lagatzen ditugun kloaka honetara...\neta hori bai, sasien arantzak ere, kanpoan laga, oinetakoekin batera.\nLaztan bat bueltan.\nhanka hutsik 19 de enero de 2009, 23:02\nTiti gabe paradisurik ikusten ez duenari:\nJakin, lubaki bilakatu dudala logela. Kafea jada, nire kulero zikinen artean ezkutatuta daukat (eta benetan diot, "kulero zikin" diodanean, beraz ez dut uste ausartuko zarenik...).\nJakin, jada Tele 5-eko kanala marra gris mordo batekin ikusten dela gure telebistatxoan.\nJakin, ni naizela etxeko internet konexioa kentzen dizuna gmail bizoso horretan "ikasten" diharduzunean...(eta jarraituko dudala berdina egiten...beti ere, zure ikasketen onerako, badakizu, hobe beharrez... den-dena ULERTU DEZAZUN)\nEta gaukoz bukatzeko...\nJakin, eta gogoratu... gerra nahi baduzu, izango duzula.\nZapi zuri guztiak beltzez margotu ditudala, eta logelan larrosaz betetako eskopeta daukadala ohe azpian, beraz...\n¡Al loro bonita!


“Wie Navarra spanisch ward und blieb” (1849) –\nGertakari politikoak, oro har edo gehienbat, Nafarroak ez baitzuen askatasuna gudu-zelai hutsetan galdu, espainiar zein frantziar koroen eta Erromako Egoitza Santuaren arteko interes kontrajarrien arteko korapiloetan baizik, beharrezko botere-banaketa, azpijoko eta ezkontzak tarteko, 1512tik 1559ra bitarteko lau hamarkada luzetan zehar.\nZer duzu buruan ““Wie Navarra spanisch ward und blieb” (1849)”-ri buruz\nNagore 2022-06-12 23:41\nLotsa gutxi behar da gero! Giputz urdeak, Arabar eta bizkaitar zerri kumeak borrokatu ziren nafarren kontra, eta irabazi gaztelauei lagunduta. Eta orain babukeriak hauek irakurri behar! Amatiño, hik ez duk nafarretik ezta odol tanta bakar bat ere, hire inguru guziak bezalaxe, ez haiz nor geronen alde deus ere esateko. Hoa apapa!


kritiken hemeroteka » Hirukotea baino askoz gehiago\n« Kaosa eta mina | Urratsez urrats egiten da bidea »\nAramotz / Iñaki Irasizabal / Elkar, 2018\nHirukotea baino askoz gehiago Aiora Sampedro / Berria, 2018-10-14\nIñaki Irasizabalen lanarekin topo egitean, azalean bertan aurkituko ditu irakurleak lanaren bi ildo nagusiak: krimena eta kokaleku kuttun batekiko harreman berezia. Saioa da thriller honetako protagonista, gaztetako trauma bat gainditu ezinik bizi den neska. Bilbon hasten da istorioa, Saioaren gaztarora eta amarekin duen harreman intimora joz; eta orainaldian amaitzen da, Aramotz mendilerroko paraje ezkutuetan, askorik ezagutzen ez ditugun Saioaren bi bidelagun berriekin. Argitasunetik iluntasunerako bidea egingo du tramak, harreman gardenak dituzten pertsonaietatik gibel-asmoak ezkutatzen dituztenak azaleratu arte.\nIstorioa bi planotan bereizten da: batetik, Saioari gaztetan trauma sorraraziko dion esperientziaren kontaketa dugu; eta, bestetik, traumaren ondorioz eragindako egoera makabroa. Lau kapitulutan banatutako kontakizunari osotasuna ematen diote kapitulu hasieretan txertatuta ageri diren krimenaren inguruko etorkizuneko elkarrizketa batzuek.\nProsa soila darabil Irasizabalek gertakarien berri ematean, tarteka beste idazle batzuen eraginak agerian utziz (aipamen esplizituak egiten dizkio Hemingwayri, besteak beste). Idazleak liburuko pasarteren batean dioen bezala, adjektiborik gabeko esaldiak baliatzen ditu narrazioan, apaindurarik gabeko girotzea bilatzen du horrela. Hala ere, gehiegizko soiltasunak pertsonaien jokaerak ere sinpleak izatea eragin dezake, eta zenbaitetan, sumatu badaitezke ere, zenbait gertakari ez dira guztiz ulertzen, horien ingurukoak deszifratzeko pertsonaien psikologiari buruzko jarraibiderik eman ez delako; hau da, zenbait kontu zintzilik geratzen diren sentsazioa izan dut.\nBestalde, generoaren konbentzioak baliatzen ditu kontaketan zehar suspensea mantentzeko: etengabe arrisku batek pertsonaiak mehatxatzen dituen sentsazioa… Hori lortzeko, hiru planoak elkarren artean nahasten dira, gertatuko denaren inguruko iragarpenak egiten dira edo pertsonaien jokabidearen inguruko zertzelada arinak ematen dira. Tentsioa mantentzen ondo asmatzen du idazleak.\nEz da sorpresa traizioaren gaia literarioki emankorra dela; eta, Irasizabalen lan honetan, bide horretatik jotzen da thrillerra osatzeko; istorioaren amaieran garden eta onberak diruditen pertsonaien arteko harremanek uste baino korapilo gehiago ezkutatzen dutela antzemango du irakurleak. Iruditu zait, ordea, tramaren bihurkatze hori nahiko zuzendua dela aurretik emandako iragarpenekin, eta ez duela guztiz funtzionatzen irakurlea astindu beharko lukeen unean.\nLantzen den beste gai bat norbere buruarekiko konfiantzaren garrantzia da. Fight club haren kutsua duen askapena lortuko du amaieran protagonistak, Aramotzeko mendilerroko inguru berezian sortutako gorrotoaren indarrak gidatuko baitu Saioa trauma gainditzeko bidean.\nOrokorrean, generoaren ildoko nobela da, tentsioan mantentzen du irakurlea bukaerara arte, baina, girotzearen sinpletasunaren kariaz, amaiera aurrez ikus daiteke.


urrezko: 55,73 € gramokoZilarra: 0,61 € gramoko\nErosketa saskia (0) produktua | 0,00 €\nOraindik ez dago produkturik zure erosketa saskian.\n1. Erromatar Inperioaren jatorria.\nErromatarren garaiari buruz ezagutzen dena kontu handiz interpretatu behar da, neurri batean, transmititu diren mitoak eta kondairak direlako. Dena hasi zenaren kondaira doa:\nErromako hiria Romulok eta Remok sortu zutela esaten da Kristo aurreko 754. urte inguruan. Bi anaia hauek Eneas heroi troiarraren ondorengoak omen ziren.Amulius izeneko gizon batek jaio eta berehala hildako bi anaiei agindu omen zien Numitorren ondorengoak gelditzeko, inoiz ez ziren jaioko ziren. Agindu hau eman zieten soldaduek, ordea, ezin zuten ordaindu eta haurtxoak saski batean sartu zituzten Tiber ibaian. Saskia gelditu ondoren, otsoak otso batek edoskitzen zituen eta artzain batek aurkitu zituen. Kondairak dio. Hazi eta Tiber ibaian hiri bat eraiki zuten. Liderra nor izango zen argitzeko faltaren ondoren, liskarra sortu zen, amaiera odoltsua zuen liskarra. Remok Romuloren anaia hil zuen eta gero hiriari bere anaiaren izena jarri zion: Romulo edo Erroma.\n2. Enperadore ezagunak\nErromatar Inperioa Augusto Enperadorearekin hasi zen. Aurretik, Julio Zesarrek agindu zuen jatorriz enperadore hitza nondik datorren. (C jatorriz erromatarrek K bezala ahoskatu zuten eta ae ai bezala). K.a 44. urtean Julio Zesar hil zutenean gerra zibila hasi zen, K.a. 27an Augusto Erromako 'princeps' bihurtu zenean amaitu zen.\nOndoren, agintari ugari etorri ziren eta bertan 5 'enperadore onak' zeuden administratzaile handiekin. Erromatar Inperioa urte hauetan "bost enperadore onek" gobernatu zuten, hau da, Nerva, Trajano, Adriano, Antonino Pio eta Marko Aurelio.\n96. eta 180. urteen arteko aldia. urrezko aroa izan zen Erromarentzat. Inperioa egonkorra zen bake kopuru handi samar batekin - erromatar estandarraren arabera noski - eta oparotasuna loratu zen.\nBeste enperadore ezagun bat Konstantino Handia da, kristautasuna defendatzen omen zuen lehen enperadore erromatar gisa ezaguna. Ikuspegi bat izan zuen gurutze distiratsu baten borroka handia hasi aurretik. Hori soldaduen ezkutu guztiei aplikatu eta etsaia garaitu zuen. Kristauentzat puntu gorena izan zen, jada ez baitzituzten jazarri.\n3. Erromatarrek egindako dirua\nBa al zenekien lehen erromatar txanponak K. a. 310-300 urteetakoak direla? Zilarrezko eta brontzezko ohiko txanponak baino ez dira egon K. a. 270. urteaz geroztik. Lehenengo txanpon horiek bi serie desberdin bereizten dituzte. Alde batetik, greziarrean inspiratutako zilarrezko didrakmak eta brontzezko txanponak. Batez ere Italia hegoaldean zirkulatu zuten, baina ez dago argi zein den zeregin ekonomikoa. Bestalde, 1500 g inguruko brontzezko barra (aes signatum) eta brontzezko txanponak (aes hilobia) jaurti ziren. Erromako berehalako inguruetan zirkulatu zuten.\nZilarrezko didrakmak K. a. III. Mendearen amaiera arte sortu ziren. Aurreko eta alderantzizko irudiak aldian-aldian aldatzen ziren (Marte / zaldi burua, Herkules / otsoa, Dioskuren buru bikoitza / lau eskukoa); alderantziz beti esaten da ROMANO eta gero ROMA.\nBigarren Gerra Punikoan (218-201), Kartagoren aurkako gerra handian, erromatarren txanpon sistema erabat erreformatu zen. Alde batetik, brontzezko txanponak jada ez ziren pisu murrizketa behin eta berriz bota ondoren, orain asmatu egin ziren eta, bestetik, greziar adibidearen ondoren pentsatutako zilarrezko dirua, 212. urtean, zilarrezko txanpon berria jarri zen, denarioa. . Hauek dira gehien erabiltzen diren deiturak eta horien balio markak:\nGutxi gorabehera. 141ean denarioaren balioa 16 ardatzetara eraman zen eta balioaren ikurra XVI. Zilarrezko txanpon honetaz gain, Kristo aurreko 170. urtera arte ere erabili zen. zilarrezko victoriatus, alderantzizko Victoria izenarekin izendatua dago. Deitura hori, denarioaren pisuaren hiru laurdenekin, Italiako hegoaldean eta Siziliako ordainketetarako erabiltzen zen eta zilarrezko eduki txikiagoa zuen (% 80 gutxi gorabehera% 95 izan beharrean) egungo drakmarekin bat etortzeko. Urrezko txanponak salbuespenez sortu ziren errepublikan. Urrezko aureoa Julio Zesarren garaian (K.a. 46-44) bakarrik jo zen. Denarioaren aurpegiak, txanpon-sistemako txanpon garrantzitsuena, jatorriz ijitoen kasko kaskoa irudikatzen zuen, eta txanponaren aldameneko Dioskurak zaldiz. Kristo aurreko II. Mendearen amaieraz geroztik, moneta maisuen eragina (de tresviri auro argento aere flando feriundo) txanponen irudikapenetan hazi egin da eta haien familiako historiarekin lotutako eszena mitiko edo historikoak aurkitzen ditugu. Denbora luzez, brontzezko lizarrak Janus erretratua zeraman alderantzian eta itsasontzi baten branka txanpon aldean. Bizidun estatubatuar baten erretratua Julio Zesarren aginduetara agertu zen lehenengo aldiz.\nIkusi gure "Erromako txanponak" eskaintza;\nAzken batean, erromatarrei buruz gauza txiki batzuk ikasi ditugu; kondairak Romuloren eta Remoren soinuak, enperadore hitza nola hartzen dugun, txanpon erromatarrak jokoan jarri zirenean eta nolakoak ziren. Erromatar txanponak izugarrizko eragina izan du gaur egun dugun moneta eta moneta sisteman. Begiratu besterik ez duzu euro txanpon bat edo florin bat, askotan estatu burua ere bazen alde batetik eta irudia bestetik. Nolakoa izango zen erromatarrek txanponik egin izan ez balute? Nolakoa izango litzateke gaur txanponak erabiliko ez bagenitu? Orduan, zer erabil genezake truke bitarteko gisa?\nGuillermo III.a eta bere txanponak\nWillem III.aren aitari Bruselan egotea gustatzen zitzaionez, William III.a Bruselan jaioko zen 1817an. Gilen III.a hazi zen frantses hiztunen gortean, batez ere Guillaume deituko zen. Guillaumeren izen osoa Willem Alexander Paul Frederik Lodewijk zen. Izena ematen dion Alexandro eta Paulo bere osaba Alexandro I.a Errusiakoa eta bere aitona Paulo I.a Errusiakoa ziren hurrenez hurren; biak errusiarren tsarrak. Gainerako izenak Orange eta Nassau generoetan ezagunak izan ziren mendeetan zehar.\nWillem II.a eta bere txanponak\nHerbehereetako gortean batez ere frantsesa hitz egiten zen. Jendearengandik bereizteko hizkuntza txukuna zen. Ez da harritzekoa, beraz, Willem-ek ezizen gisa frantsesezko bertsioa izatea: Guillot. Bi urteko mutikoa zela, bere familiarekin ihes egin behar izan zuen gero errege izango zen lurraldetik; Prusiako Berlinera. Bertan Guillot Prusiako gortean hazi eta hamaika urterekin akademia militarrean hasiko zen.\nGuillermo I.a eta bere txanponak


Web Garapena - ITKSM :: digital gara.\nITKSM Web-garapenaren aburuz, webguneak diseinatzea “funtzionatzen duten gauzak egitea” da.\nGure xedea da zurekin batera erakusleiho digital bat sortzea, egiten duzuna irudikatzen duena, zure publikoari zuzentzen zaiona, bai eta zure negozio-estrategian ezarritako helburuen emaitzak lortzen lagunduko dizuna ere.\nTaldeburua ingeniari teknikoa da, eta web-inguruneko software-garapenerako prozesuetan espezializatuta dago.\nLantaldean daude, era berean, web-garatzaileak (“full stack”), programazioko eta web-diseinuko teknikariak, eta ingurune digitaleko ekoizpenetan espezializatutako ingeniari teknikoak.\nArte-zuzendaria, proiektu bakoitzerako grafiko egokienak integratzeko eta behar diren ikus-entzunezko edukiak sortzeko.\nSorkuntzaren, diseinuaren eta ekoizpenaren alorrean espezializatutako hainbat eragilerekin batera egiten dugu lan, eta esperientzia dugu hainbat negozio-alorretan: retailean, modan, kiroletan eta osasunean, hain zuzen ere. Eragile aktiboak dira, eta arlo horietan gauzatzen dute euren eguneroko jarduna.\nEstrategia-fasean lortutako analisietatik abian jartzea.\nITKSM Metodoarekin garatzen den proiektu bakoitzak badu web-garapen aktiboaz era iraunkorrean baliatzeko aukera.\nHamabostean behin, webgunearen jarraipena egiteko saioak finkatzen dira. Bertan, ITKSM harremanetan jartzen da proiektu-bitartekari bakoitzarekin, identifikatu den edozein gorabeheraren berri izateko eta hura kudeatzeko.\nITKSM Metodoarekin garatutako webgunea abian jarri eta gero, web-garapeneko lantaldeak “ITKSM A1” analisi-txostenak helaraziko ditu hilean behin, garatutako webgune horren hasierako 6 hilabeteetan.\nITKSM Metodoarekin garatutako webgunea abian jarri eta gero, web-garapeneko lantaldeak “ITKSM A1” analisi-txostenak helaraziko ditu bi hilean behin, garatutako webgune horrek Interneten igarotako lehen urtean.\nZure web-ingurunea sortzea, zure negozioaren tresna osagarri gisa.\nZure web-ingurunea sortzea, zure jardueren eta balio-mezuen komunikazio-zentro gisa.\nZure web-ingurunea sortzea, negozio-zentro berri gisa, merkatu berri baten abantailak eman diezazkizun: online ingurunea, Internet.\nZure web-ingurunea sortzea, leku berri gisa bezero berriak ezagutu ditzazun, zure helburu komertziala zabalduko duten produktu-/zerbitzu-beharrizan berriak.\nWeb-diseinua; betiere, zure web-presentzia zure helburuak lortzeko bideratutako tresna sendotzat hartuta.\nWeb-garapeneko etengabeko proposamenak, merkatuko azken nobedadeetan oinarrituta eta zure helburuetara orientatuta.\nWEB, APP eta mugikorren arloari lotutako baliabideak eta tresnak etengabe hobetzea.


Urtarrileko baserritarren azokan zuhaitzak izango dira aukeran - Arrasate - Goiena.eus\nXabi Gorostidi 2018-01-12 17:35\nUrtarrilaren 20an zuhaitzen feria egongo da Seber Altuben, eta sei mintegitako produktuak izango dira.\n2018an jarraipena izango du hirugarren zapatuetako baserritarren azokak. Gainera, urtarrilekoa berezia izango da, zuhaitzek protagonismoa hartuko dute-eta aurten ere. Sei mintegi aukeran Zuhaitz mota ugari izango dira aukeran, eta jada egin daitezke erreserbak.\nBizkaitik etorriko dira gehienak, eta, mintegiz mintegi, hauek dira aukeran dauden zuhaitzak.\nAreitio-Zaldibar mintegitik, fruta-arbolak, koniferoak eta basoko landare autoktonoak. Erreserbak egin nahi izanez gero, deitu ondorengo telefono zenbakira: 608 87 93 52. Artadi Igorre mintegikoek basoko landare autoktonoak jarriko dituzte Seber Altuben, eta, erreserbak egin nahi izanez gero, 680 93 78 75 telefonora deitu beharko da.\nBelar-Zaldibar mintegikoek Areitio-Zaldibarko eskaintza bera izango dute; fruta-arbolak, koniferoak eta basoko landare autoktonoak. Erreserbetarako telefonoa: 629 48 41 51. Etxeberria-Gatika mintegitik fruta-arbolak egongo dira aukeran. Erreserbetarako telefonoa: 646 51 41 54.\nLurberry-Zarautz eta UdalatxArrasate mintegien kasuan, basoko fruitu txikiak eta ekologikoak jarriko dituzte salgai. Azken horiek aldez aurretik enkargatu nahi izanez gero, 657 71 96 85 edo 690 61 08 22 telefonoetara deitu beharko da, hurrenez hurren.


XABIER ALONSO, ultrafondista: “Proba luzeetan, sekulako beheraldiak izaten dituzu” – Irunero\nXABIER ALONSO, ultrafondista: “Proba luzeetan, sekulako beheraldiak izaten dituzu”\nPosted on 2016(e)ko urriak 27 by Irunero\nErronkaz-erronka egiten du aurrera Xabier Alonsok. Maratoiak labur geratu zitzaizkion, eta 100 kilometroko probekin ausartu zen. Denborarekin, 200dik gorakoak egin ditu, eta 24 ordukoak ere bai. Azaroaren 27an, 100 kilometroko Munduko Txapelketan parte hartuko du, Murtzian. Ricardo Toro herrikidearen marka hobetzea du helburu (7:26). Aitzindaria izan zen Toro ultrafondoko probetan, eta haren bideari heldu dio orain Alonsok. 36 urterekin, uste du oso gaztea dela, oraindik, horren proba luzeetarako. Baina maila ona ematen ari da, hala ere.\nZegama-Aizkorri prestatzeko hasi zinen korrika. Gogor ekin zenion, gero.\nBai, ni txirrindularitzan lehiatzen aritu nintzen, jubeniletara arte. Gero zikloturista ibili nintzen urtetan. Mendira joatea ere atsegin nuen, eta mendi lasterketen moda hasi zenean, Zegama-Aizkorri maratoirako izena eman nuen. Berako mendi maratoi erdia egin nuen lehenago, eta gustatu zitzaidan.\nNormalean, errepidean ibiltzen diren atletek mendirako jauzia ematen dute. Zuk, berriz, alderantzizko bidea egin duzu. Zergatik?\nEhun Milak proba ere egin izan dut behin baino gehiagotan. Baina kontua da, mendian, oinez joan zaitezkeela tarteka, jaitsierak ere badituzula, eta ondorioz, esfortzua oso irregularra dela. Asfaltoan, aldiz, antzeko erritmoari eutsi behar diozu, eta urratsak berdinak dira beti. Askoz astunagoa da.\nHori ona da? Erakargarria iruditzen zaizu?\nNiri gero eta erronka handiagoak bilatzea gustatu izan zait beti. Gainera, uste dut beste filosofia bat dutela ultrafondoko lasterketek. Erronka dira, lehia baino gehiago. Korrikalarion laguntzaileek, adibidez, parte hartze handia izaten dute. Estatuan ez dago ultrafondoko lasterketen tradiziorik, baina Frantzian, Alemanian edo Europako beste herrialde batzuetan, oso giro polita izaten da probetan.\nProba bereziak egin dituzu. Zeintzuk azpimarratuko zenituzke?\nSpartathlon egin dut, Grezian. Atenas eta Esparta lotzen dituen lasterketa da, 246 kilometrokoa. Herodoto historialariak kontatzen duenaren arabera, k.a.490. Urtean Filipides mezulariak distantzia hori osatu zuen egun eta erdian, Maratongo guduan zehar, Espartara laguntza bila joateko. Oso lasterketa berezia da. Zuriz jantzita joan beharra dago, eta iturri sakratu bateko ura ematen dizute. Helmugara iristen zarenean, Leonidasen estatuari musu eman behar diozu, eta oliba hostoekin egindako koroa jartzen dizute ondoren.\nMilano-San Remo ere egin nuen (290 km). Autoz egin zuten, lehenengo, lasterketa hori. Gero bizikletan egin ote zitekeen probatu zuten, eta klasiko famatu bilakatu zen. Orain, korrika ere egin daitekeela frogatu dugu.\n“100 kilometrotik gorako lasterketetan, gorputza esfortzura ohitzea bezain garrantzitsua da motibatuta egotea, gogoa aritzea”\nNola entrenatzen duzu? Ezingo duzu astero 100 kilometroko entrenamendua egin.\nRegulo Martinez entrenatzaileak egiten dit planifikazioa, baina nire egoeraren arabera moldatzen dut. Orain, 100 kilometroko lasterketa bat prestatzen ari naizela, larunbatetan 30 kilometroko entrenamendu bat egiten dut, eta 50eko beste bat igandean. Astean zehar, serieak. Spartathlon bat, edo 24 orduko lasterketa bat prestatzeko, aldiz, 12 orduko irteerak egin izan ditut, bidean jateko geldituz etab. 100 kilometrotik gorako lasterketetan, gorputza esfortzura ohitzea bezain garrantzitsua da motibatuta egotea, eta gogoz aritzea. Proba luzeetan, sekulako beheraldiak izaten dituzu. Oso kontzentratuta egon behar duzu. Arlo mentalean orekatuta egotea oso garrantzitsua da.\nBeste xehetasun asko egongo dira, kontuan hartu beharrekoak.\nBai, noski. Hasieran ez nuen ideiarik, baina esperientziarekin ikasiz joan naiz. Zein arropa eraman, baselina non eman, zer eta nola jan etab. Elikadurarena konplikatua da, adibidez, nik oraindik ez dut ondo asmatzea lortu. Lasterketa labur batean, xehetasun horiek ez dute garrantzi handirik. Baina zortzi ordutik gora korrika aritzeko, kontuan hartzeko modukoak dira.\n100 kilometroko Munduko Txapelketan parte hartuko duzu. Gogoz?\nEzustean harrapatu ninduen. Espainiako Txapelketan parte hartu nuen, baina nire marka hobetzeko asmoz, sailkatzeko helbururik gabe. Bigarren izan nintzen, eta Mundialean parte hartzeko plaza lortu nuen. Lasai joango naiz, presiorik gabe. Animatuta nago, dena den. Mundu mailako onenen artean ariko naiz.\nNolako lasterketa espero duzu? Zein helburu jarri diozu zure buruari?\n7:38 da nire marka onena, baina uste dut hobetu dezakedala. 10 kilometroko zirkuitua izango da, bihurgune askorik gabekoa, eta lau-laua. 7:20 inguruan egon naitekeela uste dut. Maila handiko aurkariak egongo dira, eta lehia handiagoa izango da.\nBestalde, pozik nago, Super Amara Bidasoa Atletiko Taldea ordezkatuko dudalako Mundialean. Oso harro nago klubaren parte izateaz, sekulako lana egiten duelako haurrekin, atletismoaren balioak transmitituz.\n“Egia da asfaltoan korrika egitea oso agresiboa dela, eta belaunek eta gerriak asko sufritzen dutela”\nMundialaren ondoren atsedena hartuko duzu?\nAzaroaren 27an izango da Mundiala, eta abenduaren 17an 24 orduko lasterketa batean parte hartuko dut, Bartzelonan. 220 kilometroak gainditzea dut helburu. Ezin dut aste betez geldirik egon, nahiz eta jakin gorputzak atsedena behar duela. Egia da asfaltoan korrika egitea oso agresiboa dela, eta belaunek eta gerriak asko sufritzen dutela. Kontziente naiz. Baina irauten dudan bitartean, aurrera.\nAiako Harriko hiru tontorrak: Erroilbide (832m), Txurrumurru (821m) eta Hirumugarrieta (806m)


Getxo ere, galdeketara bidean - Hiruka.eus\n2017-02-02 17:15 Getxo ere, galdeketara bidean\nGetxok ere bat egin du Euskal Herriaren estatus politikoaren gainean galdeketa egiteko asmoagaz. Hala, herri-galdeketa udalerrian egin ahal izateko, eman beharreko pausoen bide-orria aurkeztu du Getxoko Gure Esku Dago taldeak.\nAlgortan egindako aurkezpena; Andra Marin, Romon eta Negurin ere egin dituzte. © GETXOKO GED\nHori jendarteratzeko urtarril amaieran antolatutako ekitaldietan "3oo bat pertsona batu dira Algorta, Andra Mari, Romo eta Negurin". Horietan guztietan lortutako emaitzakaz pozik daude GEDko kideak: "balorazio ona egiten dugu, laguntza taldeak eta laguntzaileak lortzen ari gara". Aurkezpenetan azaldu legez, bide-orriak hiru fase izango ditu: "Ados", "Ahots" eta "Abost".\nLehenengo faseari dagokionez, galdeketa egiteagaz ados dagoen oinarri soziala sortzea da egitekoa. "Jendarte-oinarri hori geografikoki, kulturalki eta belaunaldien arabera" antolatzea proposatu dute, eta horren araberako taldeak sortzea: GUgaz taldea, GUgazteak, NaGUsiak eta GUztiok; horrela "biztanleriaren %31rengan eragina izan eta barne hartzea" da helburua.\nHoriek denek "galdeketa-prozesuari dinamismoa" emango lioketela diote Getxoko Gure Esku Dagoren taldekideek; izan ere, herri-ekimenaren arduradunek goraipatu dutenez, "seguru aski, orain egiten gabiltzana da lanik garrantzitsuena: jendartearen partaidetza eta konpromisoa lortzea, bai norberarena, bai taldeena, galdeketa posible egingo dituzten baldintzak sortzeko"; hau da, "erabakitzeko eskubidean sinesten duten pertsonek konpromisoa hartzea, bakoitzak ahal duen neurrian".\n"Ahots" delako izango da bigarren fasea; horretan, "herriak hartuko luke protagonismoa" eta "sinaduren bitartez galdeketaren proposamena babestuko luke", azaldu dute antolatzaileek.\nAzkenik, "Abost" hirugarren fasea uda ostean hasiko litzateke, galdeketaren beraren deialdiagaz.\nGaldeketari begirako prozesua hasita dagoela, zapatu honetan, hilaren 4an, udalerriko gazteakaz biltzeko bilera egingo dute. Otsailaren 9an, eguenean, berriz, beste herri batzuetatik Getxora etorritako auzokideakaz egongo dira: "ADOS gaude, aurrera goaz".\nDomekan Erabakiaren Adierazpena aurkeztuko du Getxoko GEDk\nGobernu-taldeak oposizioaren lana "oztopatu" egiten duela deitoratu du Getxoko EH Bilduk\nGaueko margolari koldarren jarraitzaileei Gorka Mostajo Galduroz\nGizarte errespetutsuagoa sortzeko konpromisoa hartu du Getxoko Udalak\nSinadura Bilketa-ren Eguna, Getxon\nPPren "ustelkeria" salatu du Getxoko Sortuk


Laia Sanz - Wikipedia, entziklopedia askea.\nLaia Sanz Pla-Giribert (Corbera de Llobregat, 1985eko abenduaren 11 - ) trial, enduro eta rally raideko pilotu kataluniarra da, hamahiru aldiz trialeko munduko txapelduna eta bost aldiz enduroko munduko txapelduna.\nCorbera de Llobregat, 1985eko abenduaren 11 (34 urte)\nHalaber, bederatzi aldiz Dakar rallyko txapelduna da motoen emakumezko kategorian: 2011, 2012, 2013, 2014, 2015 (non bederatzigarren postua lortu zuen, inoizko emakumezko emaitzarik onena izanik), 2016, 2017, 2018, 2019 eta 2020an.\n1.2 Nazioarteko debuta\n1.3 Dakarra eta Enduro\n2 Garaipen zerrenda - Palmares\nLaiak lau urterekin ikasi zuen bizikletan ibiltzen. Urte beratan izan zuen motorrarekin bere lehen harremana, aitak bere bizikletaren eserlekua motoko gas deposituan jarri zuenean. Grina handituz zihoan eta bost urte zituenean, eta inori esan gabe, bere anaiaren motoan ibiltzen hasi zen; 25 cc-ko Montesa Cota baten. Laiaren anaia nagusia, Joan, motozalea da ere bai.\n1992an, zazpi urterekin eta bere amak animatuta, bere herrian ospatu zen Kataluniako txapelketa junior batean parte hartu zuen. Azken postuan amaitu arren, bere moralak goian jarraitu zuen eta hurrengo urtean txapelketa berean parte hartu zuen lehenengo lasterketatik. Horrela sartu zen gizonek dominatutako kirol honen munduan, garai hartan emakumezkoentzat txapelketarik antolatzen ez zen arren.\n1997an gizonezkoen txapelketa batean irabazi zuen bere lehen lasterketa, 80 cc-ko motozikleta gidatuz. Espainiako Trial Txapelketan ere parte hartu zuen, emakumezko gidari bakarra izanik. Urte berean, Nazioarteko emakumezkoen lehiaketan ere parte hartu zuen lehenengo aldiz.\n1998an Europako Emakumeen Trial Txapelketaren lehen edizioan parte hartu zuen (garai hartan oraindik ez zen ofiziala) eta irabazi egin zuen. Hamabi urte besterik ez zituen eta atzerriko parte-hartzaile helduenekin batera lehiatu zen, amateurren eta profesionalen taldeen arreta erakarriz. Emaitza horri esker, karrera profesionala pilotu gisa aurrera eramateko aukera baloratzen hasi zen.\n2000. urtean Espainiako Kadete Txapelketa irabazi zuen, emakumezko gidari bakarra izanik oraingo honetan ere. Berak dioenez, sari hau da, lortutako guztien artean, pozik handiena eman diona. Urte horretan Europako Emakumeen Trial Txapelketaren eta Emakumeen Munduko Trial Txapelketaren lehen edizioak ospatu ziren. Bertan munduko bere lehen titulua lortu zuen eta Europako txapelketan bigarren postuan amaitu zuen.\nData horretatik aurrera titulu ugari pilatu ditu nazioarteko emakumezkoen txapelketetan: adibidez Emakumeen Trial Munduko Txapelketa zazpi aldiz jarraian irabazi du (2000-2006). Gizonezko txapelketetan ere parte hartu izan du emaitza oso onak lortuz.\nHainbat urtetan Beta marka italiarreko motoarekin ibili ondoren, 2004an Montesa-HRT talde ofizialera aldatu zen. Bi kompainiekin irabazi ditu munduko, Europako eta Espainiako tituluak. 2007an ezin izan zuen bere munduko zortzigarren titulua lortu (bigarren postuan gelditu zen, Iris Krämer-ekin puntuetara berdinduta). Sari hau lortuz gero, kirol honetako bi mitorekin zuen berdinketa apurtuko litzateke: Dougie Lampkin-ekin eta Jordi Tarrés-ekin, biak 7 titulu mundialekin. Dena dala, 2008.an lortu zuen irrikatutako zortzigarren titulua.\nToni Bou eta Takahisa Fujinami-rekin partekatu zuen Montesa-HRT taldea 2011. urtera arte. 2012ko denboraldian Gas Gas-ekin korritu zuen eta emakumezkoen Trial Munduko Txapelketa lortu.\nDakarra eta EnduroAldatu\n2010ean, azkenik, Dakar Rallyarako entrenatzeko aukera aurkeztu zitzaion, bere haurtzaroko ametsa. Dakar Legend-era batu zen Jordi Arcarons entrenatzaile gisa zuela, beste amets bat. Emakumezkoen Enduroko Munduko Txapelketan ere parte hartu zuen Dakarreko entrenamendu legez. Bertan hirugarren postu oso errespetagarri bat lortu zuen, hiru ekitaldietako bitan baño ez parte hartu arren. Trial kategorian lehiatzen jarraitu zuen; Munduko, Europako, Espainiako eta Nazioetako txapelketak irabaziz.\n2011ko Dakar Rallyan parte hartu zuen, Honda CRF450X batekin Arcarons RST KH-7 taldean. Emakumezkoen sailkapenean irabazi zuen eta oso errendimendu koherentea lortu zuen sailkapen orokorrean 39. postua lortuz. Enduro Munduko Txapelketan Emakumezkoen ekitaldi guztietan parte hartu zuten eta bigarren postuan amaitu zuten.\nDakar Rallyaren 2012ko ediziorako, Gas Gas taldera aldatu zen, lehiaketaren debut ofiziala eginez, eta Marc Guasch motxileroa zuela. Laiak 4. etapan istripua izan eta eskua zauritu zuen eta bere motorraren gasolina depositua kaltetu zuen, baina aurrera jarraitu eta etapa amaitzea lortu zuen. Marcek 8. etapan erorketa larria izan zuen eta lau saihets hautsi, birika bat zulatu eta barean kalteak izan zituen. Laiak motxilero gabe rallya jarraitu behar izan zuen arren, 39. postua errepikatu zuen eta rallya motorrean amaitu zuen emakume bakarra izan zenez, emakumezkoen klaseko irabazle bihurtu zen. Horrez gain, urte hartan emakumezkoen Enduro Munduko lehen Txapelketa irabazi zuen, bere palamarés izugarria falta zitzaion beste titulu batekin osatuz.\n2013ko Dakar Rallyra sailkapen orokorreko 30 onenen artean sartzeko asmoarekin iritsi zen. Oraingoan Marc Guasch –ez gain Miguel Puertas ere izan zuen motxilero gisa. Laiak lehen aste bikaina burutu zuen 8. etapan 13. postua lortuz, eta honek 29. postuan jarri zuen sailkapen orokorrean, atseden fasearen aurretik. Dena den, 9. etapan Laiak arazoak izan zituen bere motoaren olio lurruntzailearekin eta 400 kilometrotan bere bizkartzain Miguel Puertasek garamatzatu behar izan zuen. Kordobako kanpalekura heltzea lortu zuten etapa irabazlearengandik ia 15 ordura, eta horrek orokorrean postu asko galduarazi zizkion. Arazo guzti hauenen ostean, Laiak etapa onak errepikatu zituen eta, azkenean, 93garren postua lortu zuen orokorrean; berriz ere proba bukatzen zuen emakume bakarra izanez eta emakumezkoen klasea irabaziz. Honek “Desertuko Erregina”-ren ezizena lortarazi zion. Urte berean, bere hamahirugarren titulua irabazi zuen trial-ean eta bere bigarrena enduron.\n2014ko Dakar Rallyaren aurrean, Honda taldearekin fitxatu zuen, nahiz eta moto ofizialik ez izan. Dena den, laster konturatuko zen mundua bere ahalmen handiaz bederatzigarren etapan 8. postua eta sailkapen orokorrean 16. postua lortu zuenean, eta berriz ere emakumezkoen kategorian onena. Kontutan izan behar da gainera, ordu eta erdiko zigorra jaso zuela bosgarren etapan way point-etako bat saltatzeagatik. Zigorrik gabe Top 15-ean bukatu izango lukeen Dakarra.\nUrte horretan bertan, hirugarren enduro titulua ere irabazi eta historia egitea lortu zuen: Rally Raid-eko etapa irazabi duen lehen emakumea izanez, Merzougako Rallyko 3. etapa irabaziz eta final orokorrean 6. postua lortuz.\nEmaitza hauek, 2015eko Dakar Rallyan Laiari moto ofiziala ematera eraman zuten Honda. Bertan, aurreko emaitzak hobetu zituen, lehen hamarren bitartean iritsi baitzen ia tramo berezi guztietan. Azken etapan generaleko zortzigarren postua galdu zuen Ivan Jakeš eslovakiarraren aurka. Hala ere, lortutako bederatzigarren postuarekin Dakar rallyaren historiako emakumezko baten sailkapen onena lortu zuen motorretan, 1981. urtean hamargarren gelditu zen Christine Martin frantziarra gaindituz. Gainera Enduro munduko titulua laugarren aldiz jarraian irabazi zuen.\nMotoziklismoaren munduan ez ezik, Laiak 2012an Espainiako Erresistentzia Txapelketan parte hartu zuen Renault Clio Cup-ean, emakumezkoen kategorian irabaziz eta orokorrean 28. garren geratuz.\nJaso dituen sari ugarien artean, egunkari eta aldizkari nazionalak, nazioartekoen artean, Reina Sofía Kirol Sari Nazionala nabarmentzen da , Espainiako atleta onenari 2007ko uztailaren 18an.\n2013ko urriaren 30ean, Espainiako Kirol Merezimenduaren Errege Aginduaren Urrezko Domina jaso zuen.\nLiburu bat argitaratu zuen 2016ko martxoaren 3an: Qui té la voluntat té la força (euskaraz: «borondatea duenak, indarra du»). Bertan, lehen pertsonan kontatzen du 2015ko Dakarrean bizi izan zituen etapak eta nola proba honetan emakume batek lortu duen emaitzarik onena irabazi zuen. Irakurleak oztopo eta zailtasun handiei aurre egiteko aukera ematen duen indar agorrezin hori nondik ateratzen den ezagutuko du.\nGaraipen zerrenda - PalmaresAldatu\nHonda 2.ª 39.ª Irabazlea Rally Dakar en Cat. Femenina -\nGas Gas 1.ª 39.ª Irabazlea Rally Dakar en Cat. Femenina 1\ny una de plata Irabazlea Rally Dakar en Cat. Femenina 1\nHonda 1.ª 16.ª Irabazlea Rally Dakar en Cat. Femenina 1\nHonda / KTM 1.ª 9.ª 1 medalla de oro Irabazlea Rally Dakar Emakumezkoan kategorian, 9.ª sailkapen orokorrean,\nDakarraren historiako emakume baten emaitzarik onena motorrean 1\nKTM 1.ª 15.ª Irabazlea Rally Dakar en Cat. Femenina 1\nKTM - 16.ª Irabazlea Rally Dakar en Cat. Femenina -\nKTM - 12.ª Irabazlea Rally Dakar en Cat. Femenina -\nGas Gas 18.ª Irabazlea Rally Dakar en Cat. Femenina\nAzken aldaketa 7 otsaila 2020(e)an, 16:53(e)tan\nOrriaren azken aldaketa: 7 otsaila 2020, 16:53.


Tortura - Txintxarri.eus\nGorka Lasa 2015-05-29 12:24\nEusko Jaurlaritzak 1960 eta 2003 artean Euskadin izandako tortura kasuen ikerketa agindu zion Paco Etxeberria auzitegi medikuari, eta, ikerketaren lehen hilabeteetan 3.587 salaketaren berri eman dute. Azken 55 urteetan poliziaren esku torturak edo tratu txarrak jasan eta salatu dituzten euskal herritarren salaketak jasotzen dira.\nKalte larriak eragiten dizkio torturak torturatuari. Bai fisikoak eta bai psikikoak. Ilea gal dezake, nortasuna, edo arnasa, une baterako zein betirako.\nGainera, ondorio larriak eragiten ditu torturak, agerikoak ez direnak, ezkutukoak, sakonagoak direnak askoz.\nBaina kalterik handiena, ordea, sistemari eragiten dio torturak. Torturarentzat ate, leiho edo zirrikituren bat zabalik uzten duen sistemari, alegia. Estatuaren kontrolpean dagoena omen da onartzeko moduko bortxakeria bakarra. Tortura, ordea, kontrol guztietatik at dago, ekintza krudela, koldarra eta basatia.\nBere burua demokratikotzat duen estatu batek egin dezakeen guztia eta gehiago egin beharko luke bere lurraldean, torturatzen denik susmatzea ere ezinezkoa izan dadin.\nBake eta bizikidetza planaren barnean iragana argitu nahi da, pasarte ilun eta lausoak baiditu gure herriaren iraganak. Baina euskal presoei beroien aitortza eta damua eskatzen zaien gisa, torturatzaile eta borreroek ere onartu dezatela berea.\nZenbat jipoi, poltsa eta elektrodo demokrazia hitzarekin mozkortzen direnen eskuetatik, inongo ondorio politiko eta judizialik gabe.


Literatura Nobel Sariak euskaratzeko beka 2017 – XXIX. Jokin Zaitegi Sariketa - PostData\n– Asun Garikanok, Xabier Olarrak eta Xabier Payák osatutako epaimahaiak, jasotako itzulpenak aztertu eta haietako bat izendatuko du irabazle 2018ko urtarrilaren 15a baino lehen.\n– Aurkeztutako lanek aski kalitaterik ez balute, saria hutsik utzi ahalko da. Kasu horretan, antolatzaileek aukera izango lukete itzulpen hori enkarguz norbaiti eskatzeko, bekako diru-kopuruaren truke.\n– Irabazleak 6.000 euroko saria irabaziko du The Remains of the Day itzultzeko: diru erdia jakinarazpena egitean jasoko du, eta beste erdia lan amaitua entregatu ostean. Lan amaitua 2018ko irailaren 30a baino lehen entregatu beharko du Elkar argitaletxean. Epeak beteko ez balira, edo itzulpenaren kalitatea nabarmen txarra balitz (epaimahaiaren iritziz betiere), sariaren bigarren zatia jaso ez eta lehena itzuli egin beharko luke irabazleak.\n– Elkar etxeak –eskubideak aurrez eskuratuta– argitaratuko ditu Ishiguroren eleberria euskaraz, 2018ko Durangoko Azokarako ahal dela. Ale guztietan nabarmen aipatuko da Jokin Zaitegi saria, baita itzultzailearen izena ere, zeinak ez baitu galduko bere lanaren gaineko jabetza.\naed elkarteabekaelkar argitaletxeaeuskarazko edukiakJokin zaitegi sariketaLaboral Kutxanobel sariasariketa\n← Jasone Osororen “Eskularru beltzak” bildumako “Casting-a” liburu berriaren aurrerapena\nXabier Etxeberria: “Orain artekoak baino beltzagoa da istorio hau” →


Euskal Eskola Publikoa dela eta | EA - Eusko Alkartasuna\nHasiera » Giza Eskubideak » Euskal Eskola Publikoa dela eta\nEuskal Eskola Publikoa dela eta\nArgitaratua honek egina: Prentsa Bulegoa data Mai 31, 2003 honetan: Giza Eskubideak\nAnjeles Iztueta Azkue (Eusko Jaurlaritzako Hezkuntza Sailburua)\nEuskal Eskola Publikoaren jaiak, ondo pasatzeko aukera izateaz gain, irakasleen, gurasoen eta ikastetxearen beraren artean harreman handiagoa izan behar dela gogorarazten digu, geure seme-alaben heziketan emaitza hobeak lortze aldera.\nFamiliaren, irakasleen eta ikastetxeen arteko lankidetzaren araberakoa izango da hezkuntzaren eraginkortasuna. Parte hartzen duten eragile guztien arteko elkarrizketa errazak eraginkor eta koherenteagoak izaten lagunduko digu, eta, beraz, geure txikientzat eredu eta erreferentzia izaten lagunduko digu. Mezu kontraesankorrak ekiditen dituen irakaskuntza ezin hobea eta kalitatezkoa lortzeko, guraso eta irakasleen arteko komunikazio handia behar da.\nEuskal Hezkuntza-Sistemak irakasleen profesionaltasuna, motibazioa eta dedikazioa behar ditu, baina, horretaz gain, gurasoen laguntza ere behar du, kalitatezko hezkuntza lortzeko. Ikastetxearen, irakasleen eta familien arteko elkarreragina izan ezean, oso zaila da emaitza onak lortzea. Maitasunarengatik, eraginkortasunarengatik eta mundu hori partekatzeak guztiok zoriontsuago egiten gaituelako egin behar da.\nAzken bi hamarkadetan eskola zaharrak aldaketa sakona izan du, geure herriak eskatzen zuen hizkuntz normalizaziorako prozesura egokitzeko. Etengabe gertatzen ari den euskararen berreskurapena ez zen posible izango, eskola-elkartea osoak egin duen ahaleginik gabe. Ez dugu inoiz behar adina eskertuko beren burua euskalduntzeko irakasleek emandako dedikazio eta energia, eta horrek geure hizkuntzaren normalizazio eta berreskurapenean ekarri duen guztia. Baina, une hauetan, Euskal Eskola Publikoak eskola eleaniztun bihurtu behar du, eta, horretarako, euskara indartu behar da A ereduan, euskararen erabilpena hedatu behar da eguneroko bizitzan, eta ingelesaren ikaskuntzarekin aurrera jarraitu behar da.\nBaina aurrekoaz gain, Euskal Eskola Publikoa aniztasun eta begirunearen eskaintza ere bada, geure herriaren gizarte-kohesiorako oinarri gisa.\nGeure hezkuntza-sistemak, geure herriko historia eta kultura errespetatu eta ezagutzetik abiatuz, gizartekotasunerako eta kulturen arteko elkarrizketarako gunea izan behar du. Alde horretatik, Euskal Hezkuntza-Sistemak, eta Eskola Publikoak batez ere, ahalegina egin behar dute Euskal Herriko historia eta euskal kultura hezkuntza-curriculumean sartzeko.\nHemengo errealitatetik urrun bizi diren batzuek era interesatuan kontrakoa esan arren, ondorengoak dira euskal hezkuntzaren ereduak oinarri dituen baloreak: bizikidetza demokratikoa, jarrera kritikoa, hezkidetza, berdintasuna, justizia, gizarteak gehiago parte hartzearen beharra, aniztasunarekiko begirunea, kontzientzi askatasuna, elkartasuna, elkarrekiko onarpen eta begirunea, giza eskubideen defentsa, gatazkak era baketsuan konpontzea eta duintasuna, gizakiaren ezinbesteko eta oinarrizko ezaugarria den aldetik.\nEuskal Eskola Publikoan erronkak ere badaude, hobetu behar diren alderdiak. Lehengoa ondorengoa ulertzea da, hots, Euskal Hezkuntza-Sistema bat dago, ikastolek, ikastetxe erlijiosoek eta Euskal Eskola Publikoak osatzen dutena, eta sektore publikoaren eta itunpeko sektorearen arteko lankidetza izan behar da, kalitatezko irakaskuntza lortzeko. Eskola publikoa-eskola pribatua bikotetik etengabeko elkarrizketan eta fondo publikoen bidez diruz lagundutako eskola guztien parte-hartzean oinarritutako eredu batera pasatu behar dugu. Euskal Hezkuntza-Sistema fondo publikoen bidez diruz lagundutako ikastetxeek osatutako sare bat dela ulertu behar dugu, eskaintza publikoa eta itunpekoa hezkuntza-plangintzan eta programazioan erabat integratzeko.\nEskola malgua, irekia eta bere ingurunerik gertukoenarekiko: auzoa, herriaÉ elkarrekintzan jarduten duena lortu behar da. Ikastetxeek irekiak izan behar dute kanpotik datozen ekarpenak jasotzeko, beren baliabideak auzoaren, herriaren eskura jarri behar dituzte, espazioak, jakintzak, jarduerakÉ partekatzeko.\nGeure hezkuntzaren kalitatea ikastetxe bakoitzaren errealitate konkretuan egunero dugu jokoan, ikastetxeak baitira hezkuntza-proiektuaren benetako protagonistak. Dituzten giza baliabide eta baliabide materialek, haien antolaketak, berritzeko gaitasunak, ingurunearekiko harremanak baldintzatzen dituzte emaitzak, arrakasta edo porrota. Hezkuntza-politikarik onenak ikastetxe bakoitzak ahalik eta autonomiarik handienarekin funtzionatzeko baldintzak sortu behar ditu, ikasleen arrakasta eskola-elkartearen dedikazio profesionalaren ondorioa izan dadin, eta ez kanpoko faktoreek eragindakoa.\nGeure ustez, irakasleen egonkortasuna irakaskuntzaren kalitatea da eta, horregatik, lan-eskaintza publiko batera deitu dugu. Azterketak udan izango dira. Era berean, beste LEP batera deitzeko konpromisoa hartu dugu, legegintzaldi honek bukatu aurretik.\nGeure ikastetxeetako batzuek akatsak dituzte: ez dituzte patio estaliak edo kiroldegiak, sarri eraikinak zaharrak dira, eta egokitzeko obrak behar dituzte. Indarreko legeria aldatuko dugu, obrak dezentralitzatzeko eta ahalik eta azkarrena egiteko.\nFamiliaren eta gizartearen parte-hartzeak hezkuntzaren kalitatea esan nahi du. Ordezkarien bidezko partaidetzatik haratago, jardueretan parte hartzea bultzatu behar da, gurasoen partaidetza bultzatuko duten proiektu zehatzen bidez.\nAsko dira erronkak, baina geure herriaren eta familien etorkizunak geure esfortzu guztia merezi dute.


Musicals, la manera innovadora de reforzar la materia de inglésBarrikuntzaren Arbela\n‘Musicals’, Haur Hezkuntzan ingelesa irakatsi eta indartzeko era barritzailea dogu\n2015/03/09 -n Begoñazpi Ikastola-kargitaratuta\nIkastetxeetan eztabaida sortu izan eta sortzen jarraitzen dauan gaia da ingeles ikasgaiaren indartze-neurrien kontua\nIkastetxeetan eztabaida sortu izan eta sortzen jarraitzen dauan gaia da ingeles ikasgaiaren indartze-neurrien kontua. Batez be, Haur Hezkuntzan izaten da hausnarketa hau, ikasleek hizkuntza honen lehen jakintzak ikasten hasten diranean. Begoñazpi Ikastolan orain dala urte batzuk hasi ginan gai honen inguruan hitz eta lan egiten, hain zuzen be, Haur Hezkuntzako ikasleen ikaskuntzan indartzea bideratuz. Hau dala eta,ikasleei erarik naturalean irakatsiko deutsegu hizkuntza txikitatik, goiko mailetara heltzean oinarrizkoak diran hizkuntza baliabideak baino gehiago jakin dagien. Azken baten, hizkuntza gaitasunak edota emaitzak hobetzea dogu helburu.\nZalantzarik gabe izan genduan galderarik eta konplexuena hauxe izan zan: Urte bi eta bost bitarteko ikasleen ingeles maila zelan hobetu. Hau dala eta, 2012/2013 ikasturtean Ikastolak proiektu barri bati ekin eutson. Egun, ikasleek hizkuntzaren ulermen, ikasteko motibazio, hitz egiteko ziurtasun eta hitz jariotasunean hobera egin dabela baieztatu daikegu.\nErantzuna sinplea bezain aberasgarria da. Urte biko geletan, astero ordu beteko ingeles saioa ezarri zan. Hiru eta lau urteko geletan, astean ordu bat barik, ordu bi emoten hasi zan. Baina hona hemen aldaketarik barritzaileena: Bost urteko geletan, Ingeles eta Musika ikasgaiak uztartuz, “Musicals” proiektua sortu zan.\nZertan datza “Musicals” proiektua?\nMusika eta ingleses gaiak batuz sorturiko “Musicals” proiektua astean lau ordutan jorratuko da, hau da, ikasgai biei jagoken orduetan.\nMusika eta ingeles irakasleek, Howard Gardnerren adimen anizkoitzetan oinarritutako proiektu komun baten lan egiten dabe\nMusika eta ingeles irakasleek, Howard Gardnerren adimen anizkoitzetan oinarritutako proiektu komun baten lan egiten dabe. Beraz, Begoñazpi Ikastolak hezkuntza barrikuntzaren aldeko apostuan, zeharka landuko dauz. “Musicals” proiektuak, ingelesa eta musika sakontzea dau helburu baina lan bateratu honen bidez, ikasleek hori baino gehiago lortuko dabe.\nLana erronka baten oinarritzen da: Musikala landu eta antzezteko hiru edo seihileko proiektua. Umeek, musikalaren nondik-norakoak ikertu eta ikasi, abestu eta dantza egin ondoren, Ikastola zein familien aurrean antzeztuko dabe.\nHonek guztiak prestatze lana eskatzen dau eta apurka-apurka barneratuko dira ingeles eta musikako jakintzak. Bost urteko, 110 ikasleek, abestiak, esaerak, dantzak, dekoratuak, mozorroak…landuko dabez.\n“Ikasleek ingelesez ulertu eta berba egiten dabe, gustura gainera”\nZein adimen jorratzen dau ‘Músicals’ proiektuak?\nAdimen musikala: Ikasleek musikala antzezteko beharrrezkoak diran jakintza musikalak ikasten dabez.\nAdimen linguistikoa: lan guztia ingelesez egiten da.\nAdimen naturalista: Ikasleek, bai dekoratuak bai mozorroak gai birziklatuez egiten dabez.\nZinestesiko-Gorputz-Adimena:Ikasleek dantzak eta koreografiak ikasten dabez.\nPertsona arteko Adimena: Ikasleak ikaskide zein taldeagaz zein ingurunean harreman zuzena izaten dabe.\nPertsona barruko Adimena: Ikasleek emozioak kudeatzen ikasten dabe (beldurra, urduritasuna eta agertokira urten behar daneko egonezina…)\nAdimen logika matematikoa: Nahiz eta ez dan hainbeste lantzen, badago zer egin: Musikako erritmoak jarraitu eta neurtu,taldearen alkarreragina kalkulatu…\nHaur Hezkuntzako koordinatzailea dan Jon Cresporen esanetan, ingelesez hitz egiteko jariotasuna eta ziurtasuna hobetzeaz gain, motibazioa da nabarmentzen dan emaitzarik ikusgarri eta adierazgarriena. Neurri baten “Musikals” proiektuak ingelesa ikasteari zentzua emoten deutso. Ikasleek, erronka handi baten aurrean gogoz jarduten dabe. Baina, zein da erronkaren aurrean daben abantaila? Ba, naturaltasun osoz parte hartzen eta antzezten dabela. Egunez egun, proiektua aurrera atarateko ikasleak hizkuntza, lan-tresna moduan, barneratzen joan dira, ingeleseko ohiko ikasteko erak alde batera itziz. “Ikasleek ingelesez ulertu eta berba egiten dabe, gustura gainera” adierazi deusku Crespok.


Otsailaren 26an, Gazteen Kontzertu Solidarioa errefuxiatuen alde - Kursaal Donostia - San Sebastián Kursaal Donostia – San Sebastián\nOtsailaren 26an, VIII. Gazteen Kontzertu Solidarioa izango da Kursaaleko Auditorioan. Aurten, Kontzertuaren helburua funtsak biltzea da, errefuxiatuei laguntzeko, bai bertan, bai nazioartean. Bildutakoaren erdia Cáritas Internationalisen harrera-programetarako izango da; eta beste erdia, berriz, Cáritas Gipuzkoaren proiektu lokaletarako. Kontzertuak aparteko interpretazio musikala eskaintzen du. Banda sinfonikoen Estatuko zuzendari onenak, José Rafael Pascual Vilaplanak, zuzenduko du Musikeneko bandak eta Donostiako Orfeoiak interpretatuko duten programa. “Clásicos con Banda” izena du, arretaz aukeratu da, eta hainbat klasiko handi hartzen ditu barnean. Lehenengo zatian, Charles Gounoden obrak entzun ahal izango dira; eta bigarrenean, berriz, Giuseppe Verdi, Giacomo Puccini eta Pietro Mascagniren pasarteak.


EAEko zinegotzi Arriolabengoa, Uemako zuzendaritzako kide - Aramaio - Goiena.eus\nEAEko zinegotzi Arriolabengoa, Uemako zuzendaritzako kide\nArritxu Barruso 2007-11-16 11:41\nMartin Arriolabengoa, EAEko zinegotzia, Uemako zuzendaritzako kide izendatu dute. Udalerri Euskaldunen Mankomunitateak urriaren 27an izendatu zituen zuzendaritzako kide berriak\nEAEk hartu du Udalerri Euskaldunen Mankomunitateko zuzendaritza. Urriaren 27an egin zen Batzar Nagusian, Uemako herrietako ordezkari politikoek zuzendaritza berria izendatu zuten. EAEko Jon Bollar (Aulesti) da lehendakaria, eta EAko Jesus Mª Goikoetxea (Artea) lehendakariordea. Gainerako kideak dira Miren Aburuza (Aduna), Maria Azpiroz (Leitza), Ainhoa Mujika (Arama) eta Martin Arriolabengoa (Aramaio). Joan den larunbatean egin zuten lehenengo Zuzendaritza batzordea Adunan, eta 2007ko balantzea onartu eta 2008ko egitasmoa landu zuten.\nUemaren helburu nagusia da herritarrek bizitza sozial eta politikoa euskaraz egiteko urratsak ematea. "Gure helburua da Uemako kide diren Udalerriek euskaraz bizi eta lan egin ahal izateko pausuak ematea" azaldu digu Aramaioko zinegotzi Martin Arriolabengoak. Udalerri euskaldunetan herritarrek egiten duten bizitza sozial guztia, publikoa zein pribatua, euskaraz izan dadin bideak urratu nahi dituzte. Modu horretara, udalerri euskaldun guztiek bat eginda, euskara nagusi izango den lur-gune bat osatzea litzateke beste helburuetako bat.\n1991n osatu zen Udalerri Euskaldunen Mankomunitatea. Estatuko abokatuak horren estatutuak errekurritu egin zituen eta 1995ean aldatu egin zituzten. Beti aldarrikatu izan dute, baina, bere funtzionamendua ez dela aldatu. Egun, Uema Jaurlaritzako Aholku Batzordeko kidea da eta udal euskaldunetan egin beharreko plangintzaren diseinuan ari da lanean.\nIpar Euskal Herrira zabaltzea da orain mankomunitatearen hurrengo helburuetako bat. Ipar Euskal Herriko udalerriak mankomunitatean egoteko aukera izan dezaten, egin beharreko aldaketa juridikoak aztertzen ari direla azaldu dute zuzendaritzatik.\nUemaren ekimen politikoa indartzea da zuzendaritza berriaren beste helburuetako bat. Lehendakaritza berriak uste du azken urteotan oharkabean pasatu dela Uemaren lana eta horri bultzada bat emateko ekimen politikoa berreskuratzea gura dute.\nEAJ-ren ordezkari barik\nLehendakaritza berria osatzeko egindako Batzar Nagusian EAJk ez zituen bere ordezkariak izendatu. Alderdi horretako hautetsiek alde egin zuten bileran etenaldia egin zutenean. Hala, EAJri dagozkion hiru karguak hutsik geratuko dira, momentuz. "Ez dugu ezer ulertzen, ez zen inolako arazorik egon, baina momentu batean eta azalpenik eman gabe utzi zuten bilera" azaldu du Martin Arriolabengoak.\nHilabetean behin elkartuko dira Udalerri Euskaldunen Mankomunitateko kideak euren proiektuetan aurrera egiteko. Arriolabengoak aurreratu digu urtarrilean Uema Eguna ospatu nahi dutela.


146.21 Zirkularra: Euskadi Bono Denda - BizkaiDendak\n146.21 Zirkularra: Euskadi Bono Denda\nEusko Jaurlaritzaren Kontseiluak, joan den asteartean, hilak 21, egindako bileran, Euskadi Bono Denda ekimenera bideratutako kreditua 2 milioi eurotan handitzea onartu zuen, eta, ondorioz, 7,1 milioi inbertituko dira merkataritza-bonuaren edizio honetarako, 000 bonu gehiago, alegia. Esteka honetan jasotakotik dator albistea: https://www.irekia.euskadi.eus/es/news/74229-departamento-turismo-comercio-consumo-amplia-millones-segunda-fase-euskadi-bono-denda-debido-exito-primera-consejo-gobierno-2021.\nEuskadi Bono Dendaren bigarren fasea urtarrilaren 10ean hasiko litzateke. Hona hemen Bilboko Merkataritza Ganberatik aurreratu dizkiguzuen alderdi hauek:\nEz da atxikitzeko beste eperik egongo; agindu berean araututako kanpaina bera da.\nEstablezimendu berberek parte hartzen dute, gako berberekin.\nSaltoki guztiek ez dute bonu berririk jasoko. Kopuru zehatza oraindik ez dakigu, baina 60 bonu inguru jasoko dituzte.\nBirbanaketa aginduan jasota eta webguneko baldintzen atalean argitaratuta dagoen moduan egingo da. Hau da, % 10 baino gutxiago trukatu dutenek erdira murriztuko dituzte bonuak, eta ez dute berririk jasoko.\nParte-hartzaile guztiek jakinarazpen bat jasoko dute posta elektronikoz, bonuak trukatzeko epe berriaren eta bonuak banatzeko baldintzen berri emanez.\nGogoan izan bonu honen euskarri-telefonoa 94 685 63 10 dela.\n07.22 Zirkularra: Kontratatzeko konpromisoa duen prestakuntza\nZirkular 06.22: Kontsumitzaileen egungo legea aldatzea\nZirkular 05.22: Txanda-kontraturako laguntzak


topic_facet:"Lanbide Heziketa" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Hasierako osasun-laguntza larrialdi egoeretan (Modulua)" topic_facet:"Gorputz eta kirol ekintzak (Lanbide Arloa)" topic_facet:"Lehen laguntzak eta uretako sorospena (Modulua)" genre_facet:"Curriculumeko baliabideak"\nProposatutako gaia: Lanbide Heziketa Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Hasierako osasun-laguntza larrialdi egoeretan (Modulua) Proposatutako gaia: Gorputz eta kirol ekintzak (Lanbide Arloa) Proposatutako gaia: Lehen laguntzak eta uretako sorospena (Modulua) Generoa / Forma: Curriculumeko baliabideak\n1 Animazio soziokulturala eta turistikoa (Heziketa Zikloa). Goi maila 1 Gizarte eta kultur zerbitzuak (Lanbide Arloa) Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila Gehiago ... Lanbide Heziketa 1 Landa inguruneko gorputz eta kirol ekintzen gidaritza (Heziketa zikloa). Erdi maila 1 Lehen laguntzak (Modulua) Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) 1 Osasun arreta (Modulua) 1 Osasun larrialdiak (Heziketa zikloa). Erdi maila 1 Osasungintza (Lanbide Arloa) Guztiak ikusi ... gutxiago ...


Kontseilu Errektorearen izendapen berriak: Lehendakaritza eta Zuzendaritza - Santo Tomas Lizeoa\nKontseilu Errektorearen izendapen berriak: Lehendakaritza eta Zuzendaritza\nGure ikastolaren historia asko aldatu da 1960an euskarazko hezkuntza proiektu batekin konprometitutako guraso, hezitzaile talde batek abian jarri zuenetik.\nBesteak beste, 2003an gurasoen kooperatiba bihurtu ginen, eta ordutik aurrera gure gobernu-organo nagusia Kontseilu Errektorea izan da, gaur egun 17 pertsonak osatzen dutena: 9 bazkide ez-langileak dira, eta horietako bat lehendakaria da. Kontseilua da gure kooperatibaren ordezkaritza-, gobernu- eta kudeaketa-organo nagusia.\nJoan den otsailaren 14an, Kontseilu Errektoreak kargu berriak izendatu zituen; beraz, egun horretatik aurrera, Idoia Otaegi izango da lehendakaria, Urko Odriozola lehendakariordea eta Xabier Ezeiza idazkaria. Bilera horretan bertan, Joseba Alkiza izendatu dute ikastolako zuzendari.\nKomunikazio honetaz baliatu nahi dugu karguak utzi dituzten horiei egindako lana dela eta eskerrak emateko, eta bereziki Jone Auzmendiri, bera izan baita Kontseiluko buru edo presidente azken urtetan , eta Iñaki Zubizarretari, Lizeoko zuzendaritzan eman dituen hemezortzi urte emankorrengatik.


hedabideak archivos - Topagunea\nJone Guenetxea presidente hautatu eta jauzi kualitatiboa egiteko plangintza onartu du TOKIKOMek Batzar Nagusian\nTOKIKOM Toki Komunikabideen Bateraguneak ohiko Batzar Orokorra egin du Eibarko Markeskua Jauregian, eta 2017rako jauzi kualitatiboa dakarren plangintza onartu du. Horrekin batera, Durangaldeko Anboto astekariko zuzendari Jone Guenetxea Arrindak hartu du presidente kargua, 2014tik kargua zuen Urko Aristiren ordez. Bost urte dira jadanik Euskaltzaleen Topagunean biltzen ziren toki komunikabideek haien sailari gorputz eta entitate juridiko […]\nArabako mintzalagunentzako Mintzajolasak martxan\nMINTZAJOLASAK, Arabako mintzalagunentzako internet bidezko lehiaketa, martxan da. Hedabideak gaitzat harturik, ekainaren bukaera arte lau proba gainditu beharko dituzte parte hartzaileek, 4-6 laguneko taldetan. Mintzalagunak taldeetatik kanpo euskaraz bizi daitezen antolatutako ekimena da Mintzajolasak. Lehen edizioan, parte hartzaileak euskarazko hedabideetara gerturatzea da erronka. Lehen proba argitaratu dugu honezkero. Erantzun eta izena emateko epea maiatzaren 18an […]


Softball Word Search, Hiztegia, Gurutzegrama eta gehiago\nZer da softballa?\nKaren Montejano / EyeEm / Getty Images\n40 milioi estatubatuarrek softbol jokatzen dute. Beisbol ez bezala, softball-ean , pitxerrak ahulki egiten du baloiaren ordez, eta hirugarrena hirugarrena da. Jokoak normalean zazpi innings bakarrik iraungo dituzte, beisboleko ohiko bederatzi inningsen ordez.\nBeisbolen antzekotasuna izan arren, softbolak bere garapena beste kirol batera behartzen du: futbola. George Hancock, Chicagoko Merkataritza Kontseiluko erreportaria, 1887an sortu zen ideia. Hancock lagun batzuekin bildu zen Chicagoko Farragut Boat Club-en Thanksgiving Day-n.\nYale vs. Harvard futbol zelaia behatu zuten, Yalek urte horretan irabazi zuen. Lagunak Yale eta Harvardeko ikasle ohien nahasketa ziren, eta Yale-ren aldekoak Harvardeko ikasle ohi bat lapurtu zion eskularrua garaipen batean. Harvardeko aldekoak eskularruan sartu zuen garai hartan gertatu zen makil batekin. Jokoan egon zen, eskularrua baloi baterako eta erratzako helduleku bat egiteko. Softball azkar irabazi ospea eta nazio zabaldu.\nLagundu zure ikasleei joko interesgarri hau printzipio liburu hauei buruz ikastea.\nInprimatu pdf: Softball Word Search\nLehenengo jardueran, ikasleek softbolarekin loturiko 10 hitz aurkitu dituzte. Erabili jarduera jolasetik ezagutzen dutenaren berri eta jakitun ez diren terminoei buruzko eztabaida argia aurkitzeko.\nInprimatu pdf: Softballen Hiztegiaren Fitxa\nJarduera honetan, ikasleak bat datoz hitz bakoitzeko 10 hitz bakoitzarekin, definizio egokiarekin. Modu ezin hobea da softbol softwarearekin lotutako gako-hitzak ikasteko.\nInprimatu pdf: Softball gurutzegrama\nGonbidatu ikasleei softballari buruzko informazio gehiago lortzeko gurutzegrama dibertigarri honetan baldintza egokiak dituzten Arrastoak bat datozela. Gako-hitz bakoitza hitz banku batean sartu da ikasleentzat gazteentzako sarbidea errazteko.\nInprimatu pdf: Softball Challenge\nAukera anitzeko erronka zure ikasleei softballarekin loturiko gertaeren ezagutza probatuko dute. Utzi zure seme-alabek edo beren ikasleek beren ikerketarako gaitasunak lantzen dituztela tokiko liburutegian edo interneten bidez, zalantzan dauden galderei erantzuteko.\nSoftball alfabetoaren jarduera\nInprimatu pdf: Softball alfabetoaren jarduera\nLehen hezkuntzako ikasleek beren jarduera alfabetizatzeko trebetasunak landu ditzakete. Softbolarekin lotutako hitzak alfabetikoki ordenatuko dituzte.\nIrudi liburu jarduerak - Teen Style\nNola sentitzen da Sick Too Sick etxebizitzara?\nEguzki sistemaren printzipioak\nTrenak koloreztatzen Book\n6 Musika Musikalen Deskargak\nNola mugitu ditut Datuak?\nElikagaien eta Droga Administrazioa\nBigarren Mundu Gerra: Eastern Front Part 2\nZergatik dira atheists, beraz, haserre denbora guztian?\n10 merkurioaren gertaerak (elementua)\nZazpi mila milioi pertsonak\nOinarrizko plana Gure salbamenerako (zoriontasuna) Laburbilduz\nZein Tiger Woods Babesleak Eskandaluen Emaitza Baztertu zuen?\nFrantziako Iraultzaren Historia: Terrorearen Erreinua\nMicrosoft Officeren Segurtasun Abisuaren Mezuen Barra desgaitzea\nBen Hoganek AEBetako Open Txapelketa irabazi du Amazing Record\nCoca Cola-ren historia\nMorfema (hitzak eta hitzak)\nZuhaitz Basal Area ulertzea\nNola konfiguratu distilazio aparatua\n2009 Walker Cup: Partidako puntuazioak, Team Rosters, Player Records\nAurrebista: Bridgestone Blizzak DM-V2\nChupacabras: infernurako izaki odoltsua\nGerra Zibile Amerikarra: Brigadier General Nathaniel Lyon\nZer da hazkundea?\nNola prestatu 72 orduko Kiten zerrenda Larrialdietarako


Henrike II. eta Linguae Vasconum Primitiae | Euskal Txanpongintzaren Historia\nHenrike II.aren beste ekarpen oso garrantzitsu bat, euskal literatura idatziaren sorrera babestu izana izan zen. Bernard Etxepare apaizak “Linguae vasconum primitiae”, euskaraz inprimatua izango zen lehen liburua idatzi eta gero, hau 1545ean Bordelen argitaratu zen, Henrikeren laguntza ekonomikoa jaso ondoren.\nPariseko Frantziako Liburutegian gordetzen den Linguae Vasconum Primitiae liburuaren ale ezagun bakarra\nGertaera honek duen garrantzia ulertu ahal izateko, Nafarroako erresumaren lurretan, zahartzaroan eta erdi aroan zehar, euskerak zuen egoera aztertuko dugu. Horretarako, 1995.ko Jose Maria Jimeno Jurio-ren “Las Lenguas escritas y habladas en Pamplona” ikerketa erabiliko dugu oinarri bezala.\nBertan ikusten da, nola herri arrotz eta etorkinek, errokatarrak kasu, berezko idazketa sistema eta kodeak zituztela. Baskoiek ez zituzen berezko idazketa kode horiek eta jazoera horren ondorioak erabetekoak izan ziren euskerarentzat.\nErromatarren menperaldian, atzerritik ekarritako latin hizkuntza, agintedun eta aberatsdun gutxiengo batek onartutako kulturadun hizkuntza aintzakotzat hartua izan zen eta bertako agintarien eta metropoliaren harreman guztietan erabili zen.\nMende batzuk pasa ondoren, hizkuntza erromantzeek, okzitanoak, erromantze nafarrak eta gaztelerak, latina ordezkatu zuten. Errege eta apezpiku kantzelaritzek, eta arauzko idazleek idatzitako doukumentu ofizial guztietan erromantze hizkuntza hauek erabili ziren.\nBertako jatorria duen eta latinaren aurrekoa den euskerak, gehiengoaren eta herriaren hizkuntza izan arren, idazkerarik gabeko hizkuntza bezala jarraitu zuen errenazimentu garaia iritsi arte. Alfabetatze eta sistema grafikoaren faltan, sozialki baztertua izan zen euskara eta hizkuntza arrunt eta xehetzat hartua zen.\nEz dugu inongo agiritegi edo artxibategietan, errege, gotzain, udalerri, parroki edo monastegietako agiritegietan euskeraz idatzitako dokumenturik aurkituko. Baina ez litzateke zentzuzkoa izango Nafarroan ez zela euskararik hitzegiten ondorioztatzea. Gehienik ere, ez zela euskeraz idatzi ondoroiztatu dezakegu.\nEuskaldunak, erabateko gehiengoa izan ziren Iruñako elizbarrutian gutxienez XVII menderarte, baina behe mailako sozial taldetzat hartuak ziren. “Nafarrak” arlotearen esanahia du 1164.ko Lizarrako fueroaren idazketan eta baldar eta nekazariaren esanahia XIII. mendeko idazkietan zehar. Iparraldeko biztanle frankoak zituzten hiriguneetan, nafarrak talde sozial marjinal bat ziren, burgoen auzotazun eskubiderik gabe eta bere nafarrerietan barruratuak. Beraien “basconea lingua” edo “Lingua navarrorum”, “lingua rusticorum”, “rusticum vocabulum”edo “lingua vulgaris”-tzat hartua zen.\nEuskeraren hedapena Nafarroako erresuman XVI mendean\nHau izan da euskararen benetako zorigaiztoa gure egunetaraino. Gehiengoaren hizkuntza izan arren, idazkien bidezko frogek, ez bere hedapena soilik, baina bere izate bera ezkutatu zuten. Gure herriaren historia idazten dugunean, gehiengoarena ez zen hizkuntza batean idatzitako dokumentuak erabiliz egiten dugu. Euskera, hitz edo esaldi motz batzuetan azaleratzen da soilik, latin edo erromantzean idatzitako textuen barnean.\nCarmen Saralegui-k honako hau aitortzen du berak egindako erromantze nafarraren ikerketan; euskera, erresumako biztanlego gehiengoaren hizkuntz egunerokoa izan arren, doi doi baino ez dugula aurkituko idazki eta dokumentuetan.\nXI. mendeko azken laurdenaldian, eta Sancho Ramirez-en erregealdiaren Jaca-ko saialdi arrakastatsuaren ondoren, iparraldetik etorritako Franko-ak Santiagobidean zehar diren hirigune aukeratu batzuetan bizitzen jarri ziren. Languedoc-eko okzitaniera ekarri zuten, hizkuntza koine edo estandarizatua, gaur eguneko Frantzia hegoaldean hitzegiten ziren erromantze desberdinen “batua” erakoa. Hizkuntza honek, Pirinio iparraldeko latin dialekto desberdinen hiztunei, beraien artean ulertzeko aukera ematen zien.\nOkzitaniera, idazkera hizkuntz bezala, hiru mendetan zehar inposatu zen, XII.tik XIV.era. Oso litekeena da Iruñako herritarren talde batek okzitaneraz hitz egin izana, baina ala ere, ez zuen inongo aztartanarik utzi erdiaroko hiriaren toponimian. Izandako hiztun kopurua alde batera utzita, eta nafar kantzilerietako ofizialtasuna izan zuen arren, 1400 urtea iritsi zenerako, erromantze nafarrak okzitaniera ordezkatu zuen.\nErromantze nafarra X. mende aldera jaio zen erresumaren kanpoaldeko eremuetako lurraldeetan. Alde batetik, Sancho Garces-ek menderatutako lurralde errioxarretan zeuden Albelda eta San Millan de la Cogolla-ko monastegietan. Bestaldetik, Leire eta Zangotza inguruetan, ekialdeko aragoitarraren ezaugarriekin barreiatua. Apurka apurka, ezaugarri ugari desberdintzen joan ziren jatorrizko latinetik, benetako dialekto bat sortu zen arte. Eta dialekto hau, erresumaren alde batetik bestera mugitzen ziren gorte ibiltariaren “scriptore”, elizgizon eta jauntxoek berebarnetu zuten.\nXIII. mendean hasi ziren dokumentu anitz erromantze nafarrean idazten, eta pixkanaka latinari eta okzitanierari gainendu zitzaion, herriaren atal batek mintzatzen zuen idazkera eta hizkuntz kulturadun bezala. Erromantze nafarrean idatzi zen foru orokorra. Latina eta erromantze nafarra erabili ziren Karlos II.a (1350) eta Karlos III.aren (1390) koroaketetan. Akta edo batzar agiriek, latinean idatziak, erregeak eta bere menpekoek esandako zinak jasotzen dituzte. Zinak, erromantze nafarrean, hau da “in idiomate Navarre terre”, ahoskatu ziren, unearen solemnitate eta bildutakoen nobleziarekin bat zetorren hizkuntza erromaniko ikasian. Era honetako ekitaldi batean, eta bertaratutakoen maila sozio-ekonomikoa kontutan hartuta, “lingua navarrorum” edo euskara bezalako hizkuntz “arrunt” baten erabilera pentsaezina zen garaiko pentsamoldean.\nNafarroako Foru orokorra, Erromantze nafarrean idatzia – XIV mendeko eskuizkribua\nBere barne bilakaeraren ondorioz, erromantze nafarrak gaztelerarekin bat eginda bukatu zuen XV. mendearen bigarren erdialdean zehar, erresumaren konkistaren (1512-1522) ondoren ia erabat desagertu arte. Henrike berberak, Pirinioen iparraldean zeuden lurraldeez osatutako bere erresumaren errealitate berriaren aurrean, Bearn-tarra ezarri zuen lan eta administraritza hizkuntza bezala, nafar erromantzearen ordez.\nEsan dugun moduan, idatzietan ageri diren hizkuntzei kasu egin ezkero, erdiaroko Nafarroan, latina, hebreera eta nafar eta okzitaniera erromantzeak soilik mintzatzen zirela pentsa liteke. Baina idatzietako hizkuntz hauek, beste errealitate bat ezkutatzen digute: herritarren gehiengoak, idazkerarik ez zuen euskera mintzatzen zuen. Euskeraz idatzitako dokumentu ofizialen bila hasi ezkero, hutsegin egingo genuke, baina landutako soroei eta zeharkatutako inguruei jarritako izenei begira hasi ezkero, benetako irudia osatu eta ondorioztatuko genuke.\nXIV. eta XV. mendeetan zehar, nafar jatorria zuen Iruñako biztanlegoak, bai noble eta bai xumeek, euskeraz hitzegiten zuen ia bere osotasunean. Sektore bat, again gehiengoa, elebiduna (euskera eta erromantzea) zen, edo again eleanitzduna (euskera, erromantzea eta latina). Nafarroako gainerako lurraldeetan, euskeraren nagusitasuna oraindik argiagoa zen, eta biztanlegoaren %80-ak euskeraz hitzegiten zuela irizten da.\nHenrike II.ak txikitatik ezagutzen zituen hainbat hizkuntza. Bearn-eko jaurerriko gortearen hizkuntza ofiziala zen Bearn-darra (okzitanieraren dialekto bat) hitzegiten zuen. Iruñean, erregeraren ordezkaria izandako garaietan idatzitako dokumentuen hizkuntza zen erromantze nafarra ere ezagutzen zuen. Frantsesa ere bazekien, eta bere ezaguera eta erabilpena erabat hobetuko zituen, konkistaren ondoren, gazte gaztetatik frantziako gortean pasa beharreko urteetan zehar.\nHauetaz gain, txikitatik bereganatu zuela euskararen ezagutza esan dezakegu huts egiteko beldur murritzarekin. Ez dago hori bermatzen duen agiririk, baina Iruñean igarotako denboraldi luzeek eta bere hezkuntzaren inguruko datuek, hori adieraztera garamatzate. Era berean, Nafarroa Beherean 1524.aren ondoren berreskuratutako lurraldeetako erakundeak berrantolatu eta eratzean, kargu publikodunek euskaraz hitz egin behar zutela ezarri zuen.\nEta aipatu dugun bezala, bere erregealdiaren azkenaldian, euskarazko lehen liburu ezagunaren argitalpena babestu eta finantzatu zuen. Bernart Etxepare izan zen liburuaren egilea, eta Bordelen argitaratu zen 1545ean.\nDonibane Garazi ingurutakoa zen Bernart-ek, dirudienez familia beamontar batean zuen jatorria, eta ondorioz, Gaztelako tropen inbasioa babestu zuen. 1516 eta 1529 arteko gerraren gorabeheren uneren batean, Gaztelako tropen erretiraldietako baten ondoren, Nafarroako erregearen gortera deitua izan zen, eta, dirudienez, denbora batez espetxean egon zen, gaur egun kolaborazionismoa edo zuzenean traizioa litzatekeenaren akusaziopean.\nNolanahi ere, liburuaren azalean agertzen den moduan, liburua argitaratu zen 1545.ko urtean, Saint Micheleko erretore kargua zuen. Joanes Leizarraga-k 1571.an testamentu berriaren itzulpena euskaraz argitaratu zuenean, Iparraldeko hiru euskalkiez osatutako “batua” erako bat erabili zuen; Etxeparek alabaina, bere jaioterriaren nafar-beherear euskalkia erabili zuen “Linguae vasconum primitiae” euskarazko lehen liburua idaztean.\nParisen gordetako “Linguae Vasconum Primitiae”-ren ale bakarraren liburugordailua. Liburu hau Borboi-Konde Printzearen (Nafarroako Antonio erregearen anaiaren) liburutegiaren alea zen. Agian anaiaren oparia, Nafarroako etxearen armarria ikus daitezke liburugordailuan\nBernard Lehete, Nafarroako erregearen abokatuari, Etxeparek eskatzen dion bezala:\n«Iaun noble et naturazcoac beçala bay tuçu eftimatzen, goratzen eta ohoratzen heufkara, çuri neure iaun eta iabia beçala igortzen darauritzut heufcarazco copblabatzu ene ignoranciaren araura eguinac. Ceren iauna hayec iqhuffiric eta corregituric plazer duçun beçala irudi baçautzu imprimi eraci diçaçun eta çure efcutic oroc dugum ioya ederra Imprimaturic heufcara orano içan eztena (…)»\nNik ulertzen dudan moduan:\n«Jaun noble eta naturazkoa (herri honetakoa) bezala, bai duzu estimatzen, goratzen eta ohoratzen euskara, zuri nere jaun eta jabe bezala igortzen dizkizut euskerazko kopla batzu, nere ignorantziaren araura eginak. Zeren jauna, haiek ikusirik eta korrejiturik plazer duzun bezala, iruditzen bazaizu inprima arazi ditzazun eta zure eskutik, guztiok, euskaraz inprimatutako bitxi ederra izan dezagun, oraindaino izan ez dena».\nEtxepare eta Nafarroako erregetxearen helburua argi geratzen da “Kontrapas” poeman:\nHeuskarari eman dio/\nBehar duyen thornuya. /\nialgi hadi plazara!\n/Bertze jendek uste zuten/\nEzin scriba zateyen/\nOrain dute phorogatu/\nEnganatu zirela. /\nIalgi hadi mundura! /\nOraindano egon bahiz/\nInprimatu gaberik, /\nHi engoiti ebiliren/\nLas lenguas escritas y habladas en Pamplona – José María Jimeno Jurío – 1995 – link\nBERNAT DECHEPARE – WIKIPEDIA – link\nEITB – BERNAT ETXEPARE ETA BNF-en GORDETAKO LIBURUAREN BIDEOA – Kike Amunarriz- link


63 gidari lehiatuko dira Udanako Auto Igoeran zapatuan - Debagoiena - Goiena.eus\n63 gidari lehiatuko dira Udanako Auto Igoeran zapatuan\nGoiatz Arana 2013-06-06 19:34\nUdanako Auto Igoera zortzigarren aldiz egingo dute zapatuan. 63 gidarik parte hartuko dute –21 debagoiendarrak–, eta proba irabazteko hautagai nagusiak Aitor Zabaleta, Aitor Arakistain, Ruben Nogueiras eta Joseba Iraola dira. Errepidea 12:30ean itxiko dute eta proba bera 15:00etan hasiko da.\nBi txanda izango ditu probak, eta 4.460 metroko luzera. Ibilbidea ez dute aldatu: Eguzkialde enpresaren parean hasi eta Udanako gaina baino 100 metro lehenago bukatuko da. "Ibilbide azkarra da, batez ere lehen zatian. Erdian gidariendako konplikatuak diren lau bihurgune daude. Azken zatia, oso teknikoa da". Hala, definitu zuten Udanako Igoerako ibilbidea antolatzaileek, eguazten iluntzean Etxe Aundin egindako agerraldian.\n10 oñatiar, 21 debagoiendar\nParte-hartzeari dagokionez, 63 pilotuk eman dute izena zapatuko hitzordurako: eserleku bakarreko sei ibilgailu eta 57 auto izango dira. Eserleku bakarrekoen artean faborito nagusia Aitor Zabaleta da, txapelketako liderra momentuan, eta Zabaletarekin lehia bizian izango dira Aitor Arakistain, Ruben Nogueiras eta Joseba Iraola, besteak beste; txapelketako sailkapenean, Nogueiras eta Iraola daude bere atzetik. Baina garaipena lortzeko borroka egingo duten pilotu gehiago ere badaude, txapelketako sailkapenean lehen postuetan dauden Lebeiti, Ekain Eizagaetxeberria, Duperou eta Josu Lertxundiz gain, maila handiko pilotu gehiago ere izango baitira Udanako proban: Dany Estevez, Txus Jaio, Iñaki Alberdi, Juan Zelaia, Mitxel Iribarren edo Davis Ardions.\nHamar pilotu oñatiarrak izango dira eta irteera puntuan Debagoieneko beste 11 ere egongo dira; 21 debagoiendar guztira, hortaz. "Nabarmendu beharreko datua da, oso positiboa", azaldu dute antolakuntzatik.\nSegurtasun neurriak betetzearen garrantzia\nAntolatzaileek bereziki zaindu dituzte segurtasun neurriak. Lau bihurgune nagusiak –horietan batzen da jende gehien– hormigoizko blokeekin babestuko dituzte, eta ibilbidean zehar 18 segurtasun postu egongo dira. "Ikusleei eskatu gura diegu segurtasun postuetan dauden komisarioen aginduak betetzea. Ez daitezela ipini zinta gorriarekin markatuta dauden lekuetan. Guztion laguntza ezinbestekoa da, arazorik egon ez dadin", esan zuen Angel Gurrutxagak, Euskadiko Automobilismo Federazioko presidenteak. Guztiz debekatuta egongo da, era berean, autoa ibilbide bazterrean uztea; autoren bat gaizki aparkatuta egonez gero, garabiak eramango duela ohartarazi dute antolakuntzatik.\n12:30ean itxiko da bidea eta, ordu horretatik aurrera, Deskargatik igaro beharko dira ibilgailuak; Olabarrietako auzotarrek merenderoko bidea ere erabili ahal izango dute.\nAutoak ikusteko aukera\nUdanako Igoeran parte hartuko duten autoak ikusgai egongo dira Foru plazan, 09:30etik 12:00etara, egiaztapenak egiten dituzten bitartean.\nZortzigarren edizioa da aurtengoa eta Oñatiko Motor Taldeak antolatzen duenetik bosgarrena; 2009an berreskuratu zuten lasterketa. Euskadiko auto igoeren txapelketako 3. proba puntuagarria izango da.\nSari banaketa 20:00ak aldera egingo da, herriko plazako kioskoan.


1. 1940-1968 sailkatu gabeak astekari eta hamaboskariak abeletxe gazig 00010\n2. 1969-1990 euskara batua ikasliburuak zientzia eta teknika 1986 0271\nEraikuntzan, industria astunean, abiazioan, inprimategietan, abeletxe mekanizatu eta kamioi gidaritzan lan egiten duten langileen artean 6 milioitik 16 milioira arteko kopurua izan daiteke maila arriskutsuko soinuak jasan behar dutenena.\n3. 1969-1990 gipuzkera saiakera-liburuak l. egia 0183\n4. 1991> euskara batua haur-/gazte-literatura j.k. igerabide 00067\nAuzoko abeletxeen ondotik igarotzean, haietako abereek zer ote zen hura galdetzen zuten.\n5. 1991> euskara batua saiakera-liburuak pottoka 00113\nBizkaiko abeletxeetako identifikazioa kontutan hartu behar da. Halaber, kontutan hartu behar da pottoka arrazaren Onarpen eta Kalifikazio Batzordeak 1996az geroztik pottoka guztiei egiten dien ebaluazioa. Horretarako, batzorde horrek aintzat hartzen du Pottoken itxura plastiko arraziala, hau da, ebaluatu beharreko abereak duen arraza-garbitasunaren maila. Kalifikazio horrek banakoaren arraza-balioa edo garbitasunaren portzentaia adierazten du.\n6. 1991> euskara batua saiakera-liburuak gipuzkoako flora 0060\n7. 1991> sailkatu gabeak egunkariak bao 1994 0007\nArraultze, hegazti, abeletxeko untxi, ehizien eta beraien ekoizkin eratorrien txikizkako merkataritza\n8. 1991> sailkatu gabeak egunkariak bao 1994 0011


Jendartearen erronkei erantzungo diete EHUren Uda Ikastaroak | Euskal Herria | GARA\nJendartearen erronkei erantzungo diete EHUren Uda Ikastaroak\nEuropako hauteskundeak, Brexitaren ondorioak, bizitzaren amaieran dauden pertsonen eskubideak eta klima aldaketa dira EHUren Uda Ikastaroen 38. edizioak, maiatzaren 30ean hasi eta azarora arte, jorratuko dituen gai batzuk. Jarduera irekiak ere antolatu dituzte eta Ramon Saizarbitoria izango da horietako batean.\nEuropako hauteskundeak iristear direnean –Europar Batasunaren etorkizunari eta batasun hori amaitu nahi duten indarrek lortuko duten pisuari buruzko zalantzaz beterik–, EHUren Uda Ikastaroek gaiari helduko diote hainbat ikuspegitatik. Adibidez, Eleanor Sharpstonek, Erresuma Batuak Batasunaren Justizia Auzitegian abokatu nagusi izendatu duen lehenengo emakumeak, Brexitaren ondorioei buruzko bere ikuspegia azalduko du.\nBizitzaren amaieran dauden pertsonen eskubideak hartuko dituzte hizpide medikuntza aringarrian, psikologian, zuzenbidean eta bioetikan adituak diren lagunek. Eta gure bizimodua hainbeste aldatu duen Big Datak osasunaren munduan zabaltzen dituen aukera berri ugariak ere aipatuko dituzte.\nIngurumenaren degradazioa, klima aldaketa eta jasangarritasuna ere aztertuko dituzte. Berriki NBEk bultzatutako IPBES plataformaren txostenak alerta piztu du mundu osoan, ohartarazi baitu milioi bat animalia eta landare espezie galtzeko zorian egongo direla datozen hamarkadetan. Arlo honek hainbat Ikastaro izango ditu eta horietako baten gaia izango da nola azaldu jendeari planetak dituen erronka handiak.\nGure ingurune naturala\nUda Ikastaroen edizio honek gure ingurune naturalari eta paisaiari ere erreparatuko die. Ohiko formatuarekin hautsiko duen ikastaro batean, ikasleek Donibane Lohizune eta Donostia arteko ibilbideaz gozatuko dute, oinez, eta gogoeta egingo dute zahartzeak pertsonari dakarkion aukerari buruz.\nUda Ikastaro Ibiltariak programa hogei bat hiri eta herritara helduko da. Adibidez, Bergaran Elementu Kimikoen Taula Periodikoaren Nazioarteko Urtea ospatuko dute. Hain zuzen, herri horretan aurkitu zuten wolframa Elhuyar anaiek, 1883an.\nHerritarrentzako jarduera irekiei dagokienez, Ramon Saizarbitoria izango da horietako baten protagonista, “Egunero hasten delako” nobelak 50 urte betetzen dituelako, eta Harkaitz Canok performance bat zuzenduko du, non tatuatzaile batek parte hartuko duen. Cesar Bona ere etorriko da, munduko 50 irakasle onenen artean dagoena Global Teacher Prize-ren arabera.\nUda Ikastaroen inaugurazio ofiziala ekainaren 19an izango da, Miramarren, Javier Aizpurua Iriazabal Materialen Fisikako Zentroko zuzendariarekin.\nJavier Aizpuruaren hitzaldiak izen iradokitzailea du: «Argia txiki bihurtzen denean». Haren aztergaia honakoa da: erantzun optikoa propietate teknologiko interesgarriak –hala nola termoterapiaren erabilera zelula kantzerigenoetan– dituzten nanopartikuletan.